Source: http://docplayer.fi/2793445-Talouspolitiikan-lahtokohdat-2015-2019.html
Timestamp: 2016-10-28 12:22:05+00:00
Document Index: 11357909

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ']

⭐Talouspolitiikan lähtökohdat
Download "Talouspolitiikan lähtökohdat 2015-2019"
Miina Elsa Auvinen
1 Talouspolitiikan lähtökohdat Valtiovarainministeriön virkamiespuheenvuoro Valtiovarainministeriön julkaisuja 13/2015 Talouspolitiikka2 3 Kuvailulehti Julkaisija ja julkaisuaika Valtiovarainministeriö, maaliskuu 2015 Tekijät Valtiovarainministeriö Julkaisun nimi Talouspolitiikan lähtökohdat Valtiovarainministeriön virkamiespuheenvuoro Asiasanat talouspolitiikka, finanssipolitiikka, julkinen talous, työllisyys, kilpailukyky Julkaisusarjan nimi ja numero Valtiovarainministeriön julkaisuja 13/2015 Julkaisun myynti/jakaja Julkaisu on saatavissa pdf-tiedostona osoitteesta Samassa osoitteessa on ohjeet julkaisun painetun version tilaamiseen. Painopaikka ja -aika Juvenes Print - Suomen Yliopistopaino Oy, 2015 ISBN (nid.) ISSN (nid.) ISBN (PDF) ISSN (PDF) Sivuja 136 Kieli Suomi Tiivistelmä Tämä on valtiovarainministeriön virkamiespuheenvuoro talouspolitiikan keskeisistä haasteista ja tarvittavista politiikkatoimenpiteistä. Aikajänne on vaalikausi Perinteisen talouspolitiikan lisäksi raportissa tarkastellaan hallintopolitiikkaa ja rahoitusmarkkinoita. Julkista taloutta katsotaan kokonaisuutena. Suomen talouskehitys jatkuu vaikeana ja kasvu elpyy hitaasti. Julkinen sektori on kestävän kasvun mahdollistaja, muttei voi itse toimia kasvun lähteenä. Keskeisiä keinoja kasvuedellytysten parantamiseksi ovat talouden rakenteiden uudistaminen, kilpailun lisääminen, julkisen sektorin toiminnan tehostaminen ja palkkamaltti. Talouspolitiikan päähaaste on työllisyys- ja tuottavuuskehityksen ja siten talouskasvun saaminen kestävästi viime vuosia paremmalle uralle. Tässä onnistuminen on myös julkisen talouden vakautumisen kannalta ratkaisevaa. Palvelujen ja etuuksien rahoituksen turvaamiseksi on perusteltua olettaa, että talous kasvaa lähivuosina keskimäärin vain noin prosentin vuodessa. Kuntarajat ylittävät ratkaisut erityisesti sosiaali- ja terveyspalveluissa sekä kuntakoon kasvattaminen luovat palveluille mittakaavan, joka mahdollistaa toiminnan tehostamisen. Se, miten tässä onnistutaan, määrittää Suomen taloudellisen kantokyvyn ja palvelujen laadun kehityksen. Virkamiespuheenvuoron valmisteluun ovat osallistuneet kaikki valtiovarainministeriön osastot. Ministeriön virkamiesjohto on linjannut raportin kärkiviestit ja keskeiset johtopäätökset. Taustoittavat luvut ovat ministeriön asiantuntijoiden kirjoittamia.4 Presentationsblad Utgivare och datum Finansministeriet, mars 2015 Författare Finansministeriet Publikationens titel Talouspolitiikan lähtökohdat ; Valtiovarainministeriön virkamiespuheenvuoro Publikationsserie och nummer Finansministeriet publikationer 13/2015 Beställningar/distribution Publikationen finns på finska i PDF-format på Anvisningar för beställning av en tryckt version finns på samma adress. Tryckeri/tryckningsort och -år Juvenes Print Finlands Universitetstryckeri Ab, 2015 ISBN (nid.) ISSN (nid.) ISBN (PDF) ISSN (PDF) Sidor 136 Språk Finska Sammandrag Det här är finansministeriets tjänstemannainlägg om de viktigaste finanspolitiska utmaningarna och de nödvändiga politikåtgärderna. Tidsspannet omfattar valperioden Rapporten granskar utöver den traditionella finanspolitiken även förvaltningspolitiken och finansmarknaderna. Den offentliga ekonomin granskas ur helhetsperspektiv. Den ekonomiska utvecklingen förblir svag i Finland och tillväxten återhämtar sig långsamt. Även om den offentliga sektorn kan möjliggöra hållbar tillväxt, kan den inte agera som tillväxtkälla. Förnyandet av de ekonomiska strukturerna, ökningen av konkurrensen, effektivisering av den offentliga sektorns verksamhet och återhållsamma löneuppgörelser hör till de viktigaste medlen för förbättring av tillväxtförutsättningarna. Den viktigaste finanspolitiska utmaningen består i att styra in sysselsättnings- och produktivitetsutvecklingen, och framför allt tillväxten på en positivare utvecklingstrend än under de senaste åren. Att vi lyckas med detta är av avgörande betydelse även för stabiliseringen av den offentliga ekonomin. Det är med tanke på säkerställandet av finansieringen av tjänster och förmåner motiverat att anta att tillväxten förblir omkring en procent under de närmaste åren. Kommungränsöverskridande lösningar speciellt inom social- och hälsovårdstjänsterna samt utökningen av kommunstorleken skapar skalor som möjliggör effektivisering av verksamheten. Finlands ekonomiska bärkraft och den kvalitativa utvecklingen av servicen kommer att bero på vår framgång i det nämnda uppdraget. Samtliga avdelningar vid finansministeriet har deltagit i beredningen av tjänstemannainlägget. Ministeriets ledning har fastslagit de grundläggande budskapen och de viktigaste slutledningarna. De bakgrundsgivande kapitlen har författats av sakkunniga vid ministeriet..5 Description page Publisher and date Ministry of Finance, March 2015 Author(s) Ministry of Finance Title of publication Talouspolitiikan lähtökohdat ; Valtiovarainministeriön virkamiespuheenvuoro Publication series and number Ministry of Finance publications 13/2015 Distribution and sale The publication can be accessed in pdf-format in Finnish at There are also instructions for ordering a printed version of the publication. Printed by Juvenes Print Finland University Print Ltd, 2015 ISBN (nid.) ISSN (nid.) ISBN (PDF) ISSN (PDF) No. of pages 136 Language Finnish Abstract This is the Ministry of Finance s official outlook on the key challenges in the economic policy and the actions that are needed. The timeline is the electoral period of Besides the traditional economic policy, the report discusses public governance and the financial market. Public finances will be discussed as a whole. When it comes to economic development, Finland s situation is still difficult and recovery and growth are slow. Whilst the public sector enables sustainable development, it cannot function as a source for growth. Key methods for improving chances for growth include reforming the economic structures, promoting competition, increasing the efficiency of actions in the public sector, and practising temperance when it comes to wages. The primary challenges for the economic policy have been the development trends in employment and productivity the economic growth needs a boost. Succeeding in giving this boost is crucial from the point of view of stabilising the public finances. To ensure the continuing provision of services and benefits, it is reasonable to assume that the economic growth in the next few years will be approximately one percent per year. To ensure more efficient services, we need solutions that are not restricted by municipality borders and we need to have bigger municipalities. This is particularly important from the point of view of social welfare and health care services. Our degree of success in this determines what the economic endurance of Finland will be and how the quality of services will develop. This official outlook was prepared jointly by all Ministry of Finance departments. The senior civil servants at the Ministry have outlined the key messages and conclusions. The background sections were written by experts at the Ministry..6 SISÄLLYS Esipuhe Kärkiviestit Keskeiset johtopäätökset Johdanto: Missä ollaan ja miten tähän on tultu? Suomen taloudellinen ahdinko Suomen kehitykseen liittyy paljon avoimia kysymyksiä Yhteinen tilannekuva talouspolitiikan pohjaksi Finanssipolitiikan tavoitteet ja rajat Lähtökohtana julkisen talouden kestävyyden turvaaminen Vaalikauden finanssipolitiikkaa ohjaavat tavoitteet ja niiden toimeenpano hallitusohjelmassa Talouspolitiikan keskeisin haaste: työllisyys Työllisyys- ja osallistumisasteiden kehitys Osa-aikatyön merkitys Suomessa Kannustinloukkujen purkaminen tukee työllistymistä Työllisyystoimenpiteiden vaikutuksista Kasvua tukeva verorakenne Korkea työllisyys Yrittäjyys ja investoinnit Verotuksen hallinnollinen tehokkuus Verotuksen legitimiteetti ja läpinäkyvyys sekä verotulojen turvaaminen Voiko verotusta kiristää miltä näyttävät Laffer-käyrät? Palkanmääräytyminen uudistettava Yritykset luovat kasvua Talouskasvu edellyttää investointeja Kotimaiset arvoketjut viennin tukena Yritysten kasvukannustimet Toimivat rahoitusmarkkinat ovat kasvun edellytys Hallintopolitiikan tavoitteet ja keinot Hallinnon rakenteet Kuntien tehtävien vähentäminen Kuntatalouden ohjauksen vahvistaminen Julkisen sektorin tuottavuusohjelma Hallinnon tehostaminen, digitalisaatio ja toiminnan kehittäminen Mitä on digitalisaatio? Digitalisoituva hallinto ja palvelut Kuntien haaste Julkisen sektorin digi-investointien ohjaaminen Digitaalisten palveluiden ensisijaisuus Näkymätöntä taustatyötä Tiedot ja tietojärjestelmät tukemaan sote-uudistusta7 Tietolaatikot Kansainvälisten rahoitusolojen ja euroalueen vakauden merkitys, kustannukset ja riskit.29 Keskeisiä asuntomarkkinaongelmia 33 Politiikkasuosituksia Suomelle 36 Talouskriisistä ulos mitä simulaatiomalli neuvoo? 38 Keskipitkän aikavälin laskelman perusteet 40 Julkisen talouden suunnitelma 41 Finanssipolitiikan oikeudelliset rajoitteet 42 Julkisen talouden suunnitelma perustuu riippumattomaan ennusteeseen 43 Vuoden 2014 eläkesopimus 49 Supistetaanko alijäämää menoleikkauksin tai veronkiristyksin mitä sanovat simulaatiomallit? 50 Lisää korkeakoulutettua työvoimaa? 60 Mahdollisia toimintasuuntia työllistymisen kannustamiseksi 65 Toipuuko talous elvyttämällä vai joustavammalla palkanmuodostuksella mitä kertoo simulaatiomalli? 84 Palvelukaupan rajoitteiden purkaminen 91 Yritys-, teollisuus- ja toimialapolitiikkatoimien vaikuttavuus 94 Lisääkö kilpailu talouskasvua mitä sanoo simulaatiomalli? 96 Kasvuyritykset suuntautuvat kotimarkkinoille 99 Esimerkkejä hallinnon kokeiluista nudging eli töytäisy tai sysäys 113 Kuntien tehtävien taloudellisten vaikutusten arviointi 115 Kunta- ja sote-palvelurakenteet Pohjoismaissa 116 Tuottavuus ja digitalisaatio 125 Rakentamisen digitalisaatio 128 Esimerkkejä käynnissä olevista valtakunnallisista hankkeista 131 58 Esipuhe Tämä on valtiovarainministeriön (VM) virkamiespuheenvuoro talouspolitiikan keskeisistä haasteista ja tarvittavista politiikkatoimenpiteistä. Tarkastelun pääpaino on vaalikaudella Perinteisen talouspolitiikan lisäksi raportissa tarkastellaan hallintopolitiikkaa ja rahoitusmarkkinoita. Julkista taloutta katsotaan kokonaisuutena. Suomen talouskehitys jatkuu vaikeana ja kasvu elpyy hitaasti. Julkinen sektori on kestävän kasvun mahdollistaja, muttei voi itse toimia kasvun lähteenä. Keskeisiä keinoja kasvuedellytysten parantamiseksi ovat talouden rakenteiden uudistaminen, kilpailun lisääminen, julkisen sektorin toiminnan tehostaminen ja palkkamaltti. Kuntarajat ylittävät ratkaisut erityisesti sosiaali- ja terveyspalveluissa sekä kuntakoon kasvattaminen luovat palveluille mittakaavan, joka mahdollistaa toiminnan tehostamisen. Se, miten tässä onnistutaan, määrittää Suomen taloudellisen kantokyvyn ja palvelujen laadun kehityksen. Tämä puheenvuoro on laadittu kansantalousosaston ylijohtaja Markus Sovalan johdolla ja sen valmisteluun ovat osallistuneet kaikki valtiovarainministeriön osastot. Ministeriön virkamiesjohto on linjannut luvun 1 kärkiviestit ja luvun 2 keskeiset johtopäätökset. Ministeriön asiantuntijat ovat kirjoittaneet taustoittavat luvut Niiden toimittamisesta julkaisukuntoon on vastannut finanssineuvos Outi Honkatukia. 69 1 Kärkiviestit Talouspolitiikan päähaaste on talouskasvun saaminen kestävästi viime vuosia paremmalle uralle. Tämä edellyttää parempaa työllisyys- ja tuottavuuskehitystä. Tässä onnistuminen on myös julkisen talouden vakautumisen kannalta ratkaisevaa. Julkisen talouden hoitoa ei kuitenkaan voi laskea optimististen odotusten varaan. VM:n kansantalousosaston arvion mukaan talous kasvaa lähivuosina keskimäärin vain noin prosentin vuodessa. Hyvinvointivaltion palvelut ja etuudet tulee mitoittaa tämän mukaan. Talouden kasvaessa noin prosentin vuodessa valtiontalouden ja kuntatalouden alijäämä pysynee noin kolmessa prosentissa suhteessa kokonaistuotantoon ja julkisen talouden velan suhde kokonaistuotantoon uhkaa nousta lähes 70 prosenttiin kokonaistuotannosta. Alijäämän ja velkasuhteen pienentäminen edellyttäisi uusia sopeutustoimia. Julkisen talouden kestävyysvajeen arvioidaan olevan noin viisi prosenttia suhteessa kokonaistuotantoon, olettaen että eläkeuudistus toteutuu syksyllä 2014 sovitussa muodossa. Aiemmin arvioitua suuremman kestävyysvajeen taustalla on julkisen talouden rakenteellista alijäämää koskevan arvion heikkeneminen alkavan vaalikauden lopulla. Julkisen talouden velka/bkt - suhteen taittaminen laskuun seuraavan vaalikauden aikana arvioidaan edellyttävän noin 6 miljardin euron sopeutustoimia vuoteen 2019 mennessä. Tämän mittaluokan sopeutustoimilla valtiontalous ja kuntatalous palaisivat lähelle tasapainoa. Julkisen talouden laskennallisen kestävyysvajeen poistaminen edellyttäisi nopeasti vaikuttavien sopeutustoimien lisäksi rakenteellisia uudistuksia. Valtiontalouden ja kuntatalouden rakenteellinen vaje voidaan lähtökohtaisesti paikata sopeutustoimilla (eli menoleikkauksilla ja veronkiristyksillä) tai rakenteellisilla uudistuksilla. Esim. sosiaali- ja terveydenhuollon uudistuksen tuottavuushyötyjen toteutumisen varmistaminen sitovalla menokehyksellä ei olisi perinteinen menosopeutustoimi, vaikka sillä olisikin samanlainen vaikutus julkisiin menoihin kuin menoleikkauksilla. Julkista taloutta tulee ohjata selkeillä meno- ja verosäännöillä: Hallitusohjelman menosääntö määrittää valtiontalouden kehysmenoihin tehtävät leikkaukset. Rakenteellisten uudistusten vaikutukset voidaan ottaa huomioon sopeutustoimien tarvetta vähentävänä tekijänä vain VM:n hyväksymien laskelmien perusteella, menokehykseen vietyinä. Verosääntö kiinnittää veroperustemuutosten nettovaikutuksen samaan tapaan kuin menokehys nykyisin. Kuntatalouden sopeutustoimien tulee perustua tehtävien ja velvoitteiden karsimiseen sekä toiminnan tehostamiseen. Tehtävät tulee mitoittaa niin, että ne voidaan rahoittaa kunnallisverotusta kiristämättä. 710 Rakenteellisista uudistuksista tulee päättää budjettiprosessissa. Hallituksen tulee linjata vuosittain Julkisen talouden suunnitelman (JTS) valmistelun alkaessa tavoitteet uudistusten valmistelulle ministeriöissä. Työllisyyden, investointien ja tuottavuuden edistämiseksi tarvitaan: Pitkään jatkuvaa palkkamalttia. Työmarkkinoiden tasapainon palauduttua siirtymistä pysyvästi palkkanormiin, jossa palkankorotukset mitoitetaan inflaatiotavoitteen ja avoimen sektorin tuottavuuskehityksen mukaan. Nykyistä parempia työn ja yrittämisen kannustimia, joihin voidaan vaikuttaa myös asuntopolitiikalla ja byrokratialoukkuja purkamalla. Vakaata elinkeinoelämän ja yrittäjyyden toimintaympäristöä. Sopeutustoimien tulee painottua selkeästi menoihin, koska työllisyyssyistä kokonaisverotusta ei voi kiristää. Verotuksen rakennetta voi kuitenkin kehittää työtä ja kasvua suosivammaksi. Mahdollisten verokevennysten tulee kohdistua työn verotukseen. Työllisyysasteen nostaminen edellyttää toimia työn tarjonnan ja kysynnän vahvistamiseksi. Työvoiman alueellista ja ammatillista liikkuvuutta on kannustettava työvoima-, sosiaali- ja asuntopolitiikan keinoin. Työnteon kannustimia voi lisätä sovittamalla verotus ja sosiaaliturva nykyistä paremmin yhteen ja purkamalla byrokratialoukkuja. Erilaisten etuuksien tasoa ja ehtoja on tarkasteltava työllistymisen näkökulmasta. Kattava sosiaaliturva ja progressiivinen verotus rajoittavat kuitenkin kannustinkapeikkojen poistamista. On välttämätöntä, että työnteko on aina taloudellisesti palkitsevaa. Työvoimapolitiikan aktivointitoimet on sovitettava yhteen etuuslainsäädännön kanssa ja suunnattava työllistymistä ja ammatillista liikkuvuutta tukevalla tavalla. Etuuksien vastapainona on voitava edellyttää osallistumista ammattitaitoa ylläpitävään ja kehittävään toimintaan. Digitalisaatiolla toiminnan ja tietotekniikan uudistamisella yhdessä tavoitellaan: Parempia palveluja ja uusia liiketoimintamahdollisuuksia. Yritysten tuottavuuden ja kilpailukyvyn paranemista. Julkisen sektorin tuottavuuden parantamista. Digitalisoimalla julkisen hallinnon palvelut eli siirtymällä sähköisiin prosesseihin parannetaan palvelujen saatavuutta sekä vähennetään yritysten ja kansalaisten hallinnollista taakkaa. Sähköiset palvelut on tehtävä ensisijaiseksi asiointimuodoksi. Julkisten palveluiden digitalisointia on vaikeuttanut viranomaisten yhteistyön hidas eteneminen. Palveluprosessien ja hallinnon yhtenäistäminen on usein haasteellisempaa kuin tarvittavien ICT-ratkaisujen toteuttaminen. Kansallinen palveluväylä tukee uusien palveluiden ja liiketoimintamahdollisuuksien kehittämistä. Digitalisaation edistäminen ja hallinnon kehittäminen kytkeytyvät voimakkaasti toisiinsa. Koska niillä on suuri merkitys palvelutuotannon tuottavuuskehitykselle ja siten julkisten menojen sopeuttamiselle, julkisen hallinnon ja sen ICT:n kehittäminen ja koordinointi tulee pysyä yhden ministeriön vastuulla. Säästöjen toteuttamiseksi työ tulee kytkeä tiiviisti Julkisen talouden suunnitelmaan ja sen osana mm. kuntatalous- 811 ohjelmaan. Digitalisaation tehokas edistäminen koko kansantalouden tuottavuuden ja kilpailukyvyn parantamiseksi edellyttää saumatonta yhteistyötä asiasta vastaavien ministeriöiden välillä. Suomessa kasvuyritysten kansainvälistyminen on ollut hidasta. Yritysten edellytyksiä päästä globaaleille markkinoille on vahvistettava ja yrittäjyyskulttuuria edistettävä. Julkisten rahoituslaitosten palveluja ja rahoitusvälineitä kehittämällä voidaan kasvuyritysten osaamista ja riskinottoa lisätä tuottavuuden parantamiseksi. Sote-uudistuksen jatkovalmistelussa on tarkasteltava nyt esillä olleen yksiportaisen kuntayhtymämallin rinnalla myös ns. toisen asteen hallintomallia sekä mahdollisuutta siirtää palvelujen järjestämis- ja rahoitusvastuu valtiolle. Tarkasteluun tulevat silloin muutkin kuin sote-tehtävät ja palveluiden rahoitusjärjestelmä kokonaisuudessaan. Jatkovalmistelun lähtökohtana on oltava väestön ikärakenteen muutoksesta aiheutuvan sote-menojen kasvupaineen hillintä. Mahdollinen tarve laajempiin julkisen hallinnon rakenneuudistuksiin on huomioitava uudistusta suunniteltaessa. Etenkään sotebudjettikehyksen toteuttaminen ei kuitenkaan voi jäädä odottamaan laajempaa uudistusta. Se tarvitaan hallinnollisesta mallista riippumatta. Ilman sote-budjettikehystä ei voida olettaa, että tulevan vaalikauden aikana voidaan merkittävästi hillitä sosiaalija terveysmenojen kasvua. 912 2 Keskeiset johtopäätökset 1. Finanssikriisin jäljiltä työttömyys on kestämättömällä tasolla ja julkisessa taloudessa vallitsee rakenteellinen epätasapaino Kansantalouden kokonaistuotannon taso on nyt lähes viidenneksen matalampi kuin taso, jolle sen arvioitiin nousevan ennen finanssikriisiä laadituissa arvioissa. Verotulot ovat jääneet odotetusta samassa suhteessa, jos ei oteta huomioon veroasteen parin prosenttiyksikön nousua. Kun julkiset menot ovat kasvaneet suunnilleen odotetusti, on valtiontalouteen ja kuntatalouteen syntynyt suuri, pysyväisluontoinen alijäämä. Finanssipolitiikan lähtökohtina on kestävyysvajeen, valtiontalouden ja kuntatalouden alijäämien ja niistä seuraavan julkisen talouden velkaantumisen korjaaminen. Kansallisista lähtökohdista määräytyvät finanssipolitiikan tavoitteet ovat vaativammat kuin EU-sääntöjen velvoitteet. Heikon vientikehityksen ja sen seurauksena taantuneiden kotimarkkinoiden johdosta työttömyys on noussut keskeiseksi yhteiskuntapoliittiseksi ongelmaksi, joka vaatii nopeita toimia. Ongelmat ovat niin suuria, että niiden korjaamiseen tarvitaan kaikkia käytettävissä olevia keinoja. Talouskasvua on voimistettava vahvistamalla vientiä ja julkisen talouden vakavaan epätasapainoon on puututtava nopeasti vaikuttavin sopeutuskeinoin. 2. Suomi tarvitsee laaja-alaisen ohjelman vientiin perustuvan kasvun elvyttämiseksi Suomen lähimarkkinoiden arvioidaan kehittyvän heikosti lähivuosina. Vientiin nojaavan kasvun palauttaminen näissä olosuhteissa on hyvin vaativaa. Useat euroalueen maat ovat viime vuosina toteuttaneet merkittäviä rakenteellisia uudistuksia. Euroalueen kasvunäkymä pysyy kuitenkin lähivuosina valjuna mm. korkean velkaantumisen vuoksi. Venäjän talouskasvu on hiipunut jo jonkin aikaa. Geopoliittisen tilanteen kärjistyttyä talouspakotteet ja energian hinnan voimakas lasku ovat kääntäneet tämän Suomelle tärkeän markkinan supistuvalle uralle. Venäjä ei ole onnistunut kanavoimaan öljytulojaan tuottavuuskasvua vauhdittaviksi investoinneiksi. Myös öljyntuotannon taso on laskussa, koska tarvittavia ylläpitoinvestointeja ei ole tehty. Keskeisin ongelma on kuitenkin maan oikeudellisen järjestelmän heikkoudet, talouden ja politiikan läpinäkymättömyys ja viime kädessä omistusoikeuden heikko suoja. Paluu vahvalle kasvu-uralle edellyttäisi talouden ja yhteiskunnan rakenteiden voimakasta uudistamista. Euroalueen ja Venäjän heikkojen näkymien vuoksi Suomen on haettava entistä vahvemmin kasvua kauempana olevilta markkinoilta. 1013 Suomen kilpailukyvyn ratkaiseva parantaminen edellyttää palkka- ja muiden panoskustannusten erittäin maltillista, käytännössä tuottavuuskehitystä hitaampaa kehitystä koko loppuvuosikymmenen ajan. Hallituksen tulee edistää yhteistyössä työmarkkinaosapuolten kanssa tehokkaampaa, avoimen sektorin hintakilpailukyvyn paremmin huomioivaa työvoimakustannusten koordinaatiota myös pidemmällä aikavälillä. Hintakilpailukyvyn palautumisen jälkeen tulisi kansantalouden työvoimakustannukset mitoittaa palkkanormin avulla: Palkannousujen normina pidetään EKP:n inflaatiotavoitteen ja koko kansantalouden tuottavuuden kasvun summaa, jota korjataan vaihtosuhteen muutoksilla. Mikäli avoimen sektorin tuottavuuskehitys on koko kansantalouden kehitystä hitaampaa, palkkanormi arvioidaan sen perusteella. Mikäli Suomen viennin markkinaosuus laskee pitkän aikavälin tasoltaan, palkkojen nousuvauhti on rajoitettava palkkanormia hitaammaksi kunnes tasapaino on palautettu. Millään toimialalla palkankorotukset eivät saa nousta palkkanormia suuremmiksi. Tästä voidaan poiketa vain jos tuottavuuskehityksen voidaan osoittaa olevan koko kansantalouden tuottavuuskehitystä nopeampaa. Kotitalouksien ostovoimaan kohdistuvat paineet minimoidaan. Tässä onnistutaan sitä paremmin mitä enemmän julkisen talouden sopeutuksesta voidaan toteuttaa tulonsiirtoja leikkaamatta ja veroja korottamatta. 3. Työllisyys keskiöön Työllisyysasteen nostaminen edellyttää toimia työn kysynnän ja tarjonnan sekä yrittäjyyden vahvistamiseksi. Työn kysyntä elpyy viennin ja muun yritystoiminnan vahvistuessa. Jotta kasvavaan työnkysyntään voidaan vastata, työvoiman alueellista ja ammatillista liikkuvuutta on kannustettava työvoima-, sosiaali- ja asuntopolitiikan keinoin avoimet työpaikat on saatava nykyistä nopeammin täyttymään. Hyvinvointivaltion haaste on löytää sopiva tasapaino turvan ja kannustavuuden välillä. Kattava sosiaaliturva ja progressiivinen verotus luovat kannustinkapeikkoja. Silti on välttämätöntä, että työnteko on aina taloudellisesti kannattavaa. Ansiotyön ulkopuolella olemisen mahdollistavat järjestelmät kuten ns. työttömyysputki, vuorotteluvapaajärjestelmä ja lasten kotihoidontuki ovat työn tarjonnan näkökulmasta ongelmallisia. Työnteon kannustimia voidaan lisätä sovittamalla verotus ja sosiaaliturva nykyistä paremmin yhteen ja purkamalla byrokratialoukkuja. Erilaisten etuuksien tasoa ja myöntämisen ehtoja on tarkasteltava työllistymisen näkökulmasta. Kannustinloukkuja voidaan supistaa lisäämällä sosiaaliturvan velvoittavuutta ja lieventämällä sen tuloharkintaa molemmat keinot kuitenkin lisäävät ainakin suoria kustannuksia. Sosiaaliturvan velvoittavuuden lisäämisellä sosiaaliturvaa saavia velvoitetaan osallistumaan yhteiskunnan tarjoamiin työllistymistä edistäviin tukitoimiin. Näiden tukitoimien tavoitteena on lisätä avoimille työmarkkinoille työllistymistä. 1114 Työvoimapolitiikan aktiivitoimet on sovitettava yhteen etuuslainsäädännön kanssa ja suunnattava niitä työllistymistä ja ammatillista liikkuvuutta tukevalla tavalla. Etuuksien vastapainona on voitava edellyttää osallistumista ammattitaitoa ylläpitävään ja kehittävään toimintaan. 4. Valtion ja kuntien velkakierre on pysäytettävä Ilman uusia toimenpiteitä, julkisen talouden alijäämä on vuonna ½ % suhteessa kokonaistuotantoon ja julkisen talouden velkasuhde lähestyy 70 prosenttia. Julkisen talouden pitkän aikavälin epätasapainoa kuvaava kestävyysvajearvio on tällä hetkellä noin 5 % suhteessa kokonaistuotantoon. Tämä vastaa noin 10 mrd. euroa. Pitkän aikavälin velkakierteen välttämiseksi julkisen talouden menoja olisi pienennettävä tai tuloja lisättävä tällä summalla. Kestävyysvajearvio on noussut elokuussa 2014 esitetystä runsaalla prosenttiyksiköllä. Vaikka syksyllä 2014 neuvoteltu eläkeratkaisu vahvistaa kestävyyttä noin 1 %- yksikön verran, julkisen talouden keskipitkän aikavälin kehitysarvio on heikentynyt (perusjäämä 2 %-yks.). Julkisen talouden kehitys on siten ilman uusia päätöksiä kestämättömällä uralla. Poikkeama tasapainosta on niin suuri, että sitä ei voi korjata yhdessä vaalikaudessa. Tilanteen korjaamiseksi tarvitaan sekä nopeavaikutteisia sopeutustoimia että julkisen talouden rakenteita korjaavia uudistuksia. Nopeavaikutteisten sopeutustoimien tavoitteiksi esitetään: 1. Valtiotalouden osalta tulisi tavoitella velkasuhteen laskemista nykyisestä lähes 50 prosentista 40 prosentin tuntumaan suhteessa BKT:hen. Tämä tulee vaatimaan sopeuttavia toimia myös ensi vaalikauden jälkeen. 2. Kuntatalouden velkaantumisen pysäyttäminen 10 prosentin tuntumaan suhteessa BKT:hen edellyttäisi kuntatalouden tasapainottamista vuoteen 2019 mennessä. Tasapainon ylläpitäminen edellyttää toimia myös seuraavilla vaalikausilla. Talouden kasvun ja työllisyyskehityksen kannalta valtiontalouden sopeutustoimien tulisi kohdistua selkeästi menojen supistamiseen, koska kokonaisveroasteessa ei ole korottamisen varaa. Verotuksen rakennetta tulee korjata talouden kasvua paremmin tukevaksi. Kuntatalouden sopeuttamisen tulisi tapahtua tehtäviä ja velvoitteita vähentämällä, kuntien ja kuntayhtymien toimintaa tehostamalla ja palvelurakenteita uudistamalla. Kestävyysvajeen poistaminen vaatii menopaineiden hillintää rakenteellisin uudistuksin. Koska toimet vaikuttavat hitaasti, on niiden valmistelu aloitettava heti uuden hallituksen muodostamisen jälkeen. Jos rakenteelliset uudistukset vähentävät menoja tai lisäävät tuloja jo alkavalla vaalikaudella, ne pienentävät tarvetta muihin välittömiin sopeutustoimiin. Rakenteellisten uudistusten myönteiset vaikutukset voidaan huomioida sopeutustarvetta vähentävänä tekijänä vain valtiovarainministeriön hyväksymien laskelmien perusteella. 1215 Rakenteellisten uudistusten toteuttaminen ei ole helppoa ja edellyttää voimakasta poliittista ohjausta. Toimeenpanon varmistamiseksi rakenneuudistuksista tulee päättää budjettiprosessissa ja niitä koskevat hallituksen esitykset on annettava mahdollisimman nopeasti eduskunnalle. Tämä koskee myös uudistuksia, jotka toteutuvat vasta vuoden 2019 jälkeen. Tehtyjen rakennepäätösten toteutuksen ja vaikutusten seuranta on olennaista. Hallituksen tulee seurantatiedon perusteella linjata vuosittain Julkisen talouden suunnitelman (JTS) valmistelun alkaessa tavoitteet ministeriöiden valmistelulle. Valtiovarainministeriössä valmisteilla oleva meno- ja rakennekartoitus tuottaa päätöksenteon tarvitsemaa tietopohjaa. Meno- ja rakennekartoitus tulee toistaa riittävän usein ja nivoa budjettiprosessiin. 5. Finanssipolitiikan tulee perustua selkeisiin meno- ja verosääntöihin Valtiovarainministeriön kansantalousosaston hahmottaman kansantalouden kehitystä kuvaavan perusuran mukaan: 1. Valtiontalouden velkasuhteen palauttaminen laskevalle uralle vaatii valtiontalouden tasapainon palauttamista vuoteen 2019 mennessä. Tämä edellyttää tulojen tai menojen sopeuttamista yhteensä noin 4 mrd. eurolla ensi vaalikauden aikana. 2. Kuntatalouden velkasuhteen vakiinnuttaminen edellyttää noin 2 mrd. euron sopeutustoimia vuoteen 2019 mennessä. Kestävyysvajeen poistaminen vaatii edellä todettujen noin 6 mrd. euron (3 %/BKT) nopeavaikutteisten (vaalikausi ) sopeutustoimien lisäksi pitkällä aikavälillä vaikuttavia rakenteellisia toimenpiteitä, joiden vaikutus vastaisi noin kahta prosenttia kokonaistuotannosta. Myötäsyklisen finanssipolitiikan välttämiseksi tulisi finanssipolitiikan sopeutustoimista päättää euromääräisesti koko vaalikaudeksi ja asettaa riittävän kunnianhimoiset sopeuttamistavoitteet. Näin voitaisiin välttyä lisäleikkauksilta tai veronkorotuksilta, joihin päättyvällä vaalikaudella on toistuvasti jouduttu talouskehityksen vaarantaessa alijäämä- ja velkasuhdetavoitteet. Meno- ja verosäännöt Finanssipolitiikassa tulisi jatkossa noudattaa seuraavia sääntöjä: 1. Valtiontaloudessa jatketaan nykyistä kehysmenettelyä ja hallitusta muodostettaessa sovitaan valtion reaalisesta menotasosta koko hallituskaudelle. Kehysmenettelyn ajantasaisuuden takaava tekninen valmistelu on käynnissä valtiovarainministeriössä. 2. Veropolitiikan yleislinja kiinnitetään hallitusta muodostettaessa veropolitiikan säännöllä, joka määrittää päätösperäisten veromuutosten nettomääräisen kokonaisliikkumavaran hallituskaudella. 3. Kuntatalouden menosääntö perustuu kunnille asetettavien tehtävien ja velvoitteiden karsimiseen, kuntien toiminnan tehostamiseen sekä näille asetettaville määrällisille tavoitteille. Kuntien tehtävät ja velvoitteet tulee mitoittaa siten, ettei kunnallisverotus kiristy, mitä tulee työllisyyssyistä välttää. 1316 Menosääntöjen uskottavuuden kannalta on keskeistä, että menoja ei voi hallituskaudella lisätä, mutta julkisen talouden kehityksen niin vaatiessa menojen alentaminen on mahdollista. Kehysmenojen lisäksi tulee kiinnittää riittävä huomio myös kehysten ulkopuolisiin menoihin kuten finanssisijoituksiin ja budjetin ulkopuolisiin rahastoihin. Uusi julkisen talouden ohjausjärjestelmä edellyttää julkisyhteisöjen tarkastelua kokonaisuutena. Siten valtiontalouden säästöksi ei voi laskea mahdollisia kuntien valtionosuuksien vähennyksiä. Uusi alijäämän kattamisvelvoite ei välttämättä riitä pysäyttämään kuntatalouden velkaantumista, koska se ei ota riittävästi huomioon investointien rahoitustarvetta. Pidemmällä aikavälillä yksittäisen kunnan ja kuntayhtymän taloudenhoitoa koskevia sääntöjä tulee tiukentaa, mikäli osoittautuu, että uudet kuntalain taloussäännöt eivät ohjaa kuntien taloudenpitoa toivotulla tavalla. Myös yksittäisen kunnan tasolla tulee tulorahoituksen riittää kattamaan nettoinvestoinnit. 6. Ennustettua heikompaan talouskehitykseen on varauduttava Valtiontalouden kantokyky on merkittävästi heikentynyt finanssikriisin seurauksena ja edellytykset kohdata uusia häiriöitä ovat nyt ratkaisevasti aiempaa heikommat. Epävakaan ulkoisen ympäristön vuoksi valtion taloudellisia vastuita erityisesti nk. taseen ulkopuolisia vastuita on seurattava ja hallittava nykyistä järjestelmällisemmin. Jos talouskehitys heikentyisi uudelleen, valtion kantamien taloudellisten vastuiden edes osittainen laukeaminen voisi heikentää Suomen taloudellista asemaa merkittävästi entisestään. Kunnianhimoisten meno- ja verosääntöjen tavoitteena on vähentää suhdanteita kärjistävän eli myötäsyklisen finanssipolitiikan riskiä. Riskiä ei kuitenkaan voida kokonaan poistaa, sillä heikon talouskehityksen oloissa velkaantumiskehitys voi uhata julkisen talouden vakautta ja vaatia uusia toimenpiteitä. Lisäleikkauksiin voidaan joutua myös, jos julkista taloutta koskevat EU-kriteerit rikkoutuvat. Tavoitteena tulee olla, että keskipitkän aikavälin tavoite voisi vaalikauden lopulla toimia finanssipolitiikan perälautana. Säännösten mukaan keskipitkän aikavälin tavoite voi olla enintään -0,5 prosentin alijäämä suhteessa kokonaistuotantoon. Perusurassa -0,5 prosentin tavoitetta ei tulla saavuttamaan koko alkavan vaalikauden aikana. Verotuksen osalta tulisi hallitusta muodostettaessa sopia, että: 1. Jos joudutaan uusiin, ennakoimattomiin sopeutustoimiin, niiden osana verotusta voidaan joutua kiristämään. 2. Uusia veronalennuksia voidaan toteuttaa, jos samalla sovitaan vastaavan suuruisista menovähennyksistä tai verotuksen painopistemuutoksista. 3. Julkisen talouden korkea velkaantuminen ja finanssipolitiikan liikkumatilan palauttaminen ennen seuraavan talouskriisin toteutumista edellyttää, että ennakoitua suuremmat verotuotot käytetään lähtökohtaisesti julkisen velan lyhentämiseen. Tämä on sopusoinnussa myötäsyklisen finanssipolitiikan välttämisen kanssa. 1417 7. Verotus tukemaan kasvua ja työllisyyttä Vaikka julkisen talouden vakauttaminen ei näytä alkavalla vaalikaudella sallivan verotuksen keventämistä kokonaisuutena, työn verokiilaa tulisi pyrkiä määrätietoisesti alentamaan. Tähän voidaan päästä siirtämällä verotuksen painopistettä edelleen työn verotuksesta talouskasvun kannalta vähemmän haitallisiin veroihin kuten välillisiin veroihin ja kiinteistöveroon. Verosäännön puitteissa tehtävät kevennykset tulee kohdistaa maksimaalisesti työn verotukseen. Päätösperäisissä kiristyksissä on pyrittävä kasvua tukevaan verorakenteeseen ja parannettava verotuksen läpinäkyvyyttä ja tehokkuutta veropohjia laajentamalla. Yrittäjyyden näkökulmasta verotuksen tulee olla ennustettavaa, johdonmukaista ja selkeää. Yhteisöverokannan kilpailukyvystä on huolehdittava. Verotukien sijasta käytetään ensisijaisesti muita, paremmin kohdennettavissa olevia ja vaikuttavuudeltaan tehokkaimpia tukimuotoja. Verojärjestelmän rakenteen kannalta perusteltujen veromuutosten tulonjakovaikutuksia voidaan tarvittaessa korjata tulonsiirroilla. Harmaata taloutta torjuvia toimia tulee jatkaa. Suomen tulee osallistua aktiivisesti kansainväliseen yhteistyöhön veron välttämisen ja veronkierron vastaisissa toimissa. Veropohjaa tulee rajat ylittävissä tilanteissa vahvistaa. Verojärjestelmän hallinnollista tehokkuutta ja reaaliaikaisuutta voidaan parantaa ja sen aiheuttamaa hallinnollista taakkaa vähentää digitalisoimalla tiedonkeruu ja hyödyntämällä eri viranomaisten keräämiä hallinnollisia rekistereitä. 8. Kestävä menosopeutus edellyttää palvelu- ja tulonsiirtojärjestelmän kokonaisuudistusta Jotta menosopeutuksessa saavutetaan tarvittava mittakaava, mitään menolajia ei voi jättää tarkastelun ulkopuolelle. On selvää, että yksinomaan hallinnon juoksevia menoja supistamalla ei saada haluttuja säästövaikutuksia aikaan. Sosiaaliturvaa palvelut ja tulonsiirrot tulee uudistaa kokonaisvaltaisesti tukemaan työntekoa ja yrittämistä. Samalla on varmistuttava, että yhteiskunta suoriutuu osaamisen kehittämisessä sille kuuluvasta vastuusta. Menohillinnän onnistuminen edellyttää julkisen hallinnon ja päätöksentekorakenteiden kehittämistä. Koska tuottavuutta parantavat palvelurakenteen uudistukset toteutuvat hitaasti, kuntasopeutuksen tulee ensivaiheessa perustua kuntien tehtävien ja velvoitteiden vähentämiseen. Niitä koskevien päätösten valmistelu on käynnistettävä heti kesällä 2015 Julkisen talouden suunnitelman laatimisen yhteydessä. Mitä pidemmälle katsotaan eteenpäin, sitä merkittävämmäksi kuntatalouden tasapainottamisessa muodostuvat palvelutuotannon kustannuksia alentavat ratkaisut. Julkisessa palvelutoiminnassa tulee toimintatapoja uudistaa tavalla, joka vastaa toimintaympäristön muutoksiin ja hyödyntää niitä. Näidenkin uudistusten linjaaminen on tehtävä aivan vaalikauden alussa. Keskeistä on loppuunsaattaa sosiaali- ja terveydenhuollon rakenneuudistus (sote-uudistus). Suurelta osin nämä ratkaisut tuottavat säästöjä vasta vaalikauden jälkeen. 1518 9. Kuntien tehtävien ja velvoitteiden vähentäminen on kestävän kuntatalouden kannalta avainasemassa Hyvinvointipalvelut tuotetaan pääsääntöisesti kunnissa ja niiden tuotanto perustuu pitkälti lainsäädännön asettamiin tehtäviin ja velvoitteisiin. Kuntien tehtävällä tarkoitetaan lakisääteistä asiakkaille suunnattua tehtävää tai palvelua, joka kuntien tulee järjestää tai jota kunnat voivat toteuttaa lainsäädännössä mainituin ehdoin. Velvoitteella tarkoitetaan laissa tai asetuksessa ilmaistua velvoitetta siitä, miten tehtävä tulee toteuttaa. Palvelujen menettelytapoihin liittyy suuri määrä suosituksia, joilla palvelutuotantoa ohjataan. Kunnilla oli vuoden 2012 elokuussa noin 550 lakisääteistä tehtävää ja noin 970 tehtäviä täydentävää velvoitetta. Tehtävien ja velvoitteiden määrä on kasvanut edelleen vuoden 2012 jälkeen. Kuntien tehtävien vähentämistä on kuluneella vaalikaudella pyritty toteuttamaan osana rakennepoliittista ohjelmaa. Tehtävien vähentäminen ja niiden säästövaikutusten arviointi ovat osoittautuneet vaikeaksi. Julkisen talouden tasapainoa ei kuitenkaan voi palauttaa vähentämättä kuntien vastuulla nyt olevia tehtäviä ja tehostamatta jäljelle jäävien palvelujen tuotantoa. Tulevan sote-ratkaisun muodosta riippuen osa kuntien nykyisistä tehtävistä siirtyy kuntia laajemmilla alueilla järjestettäväksi ja tuotettavaksi. Tarve tehtävien ja velvoitteiden uudelleen arviointiin ei uudistuksessa poistu. Uutta päätöksentekorakennetta suunniteltaessa on varmistettava, ettei tarvittava priorisointi vaikeudu, vaan että pikemminkin uusi malli tukee sitä. Uuden hallituksen tulee: 1. Arvioida mistä hyvinvointivaltion tehtävistä voidaan luopua pienimmin yhteiskunnallisin tappioin. Yksittäisten, vähämerkityksellisten tehtävien poistaminen tai vähentäminen ei tuota suuria säästöjä ja siksi onkin arvioitava laajempia kokonaisuuksia. Mitä nopeammin päätökset tehdään, sitä rajatuimilla uudistuksilla selvitään. 2. Arvioida vastuunjakoa kunnan ja kansalaisten kesken: Voidaanko hyvinvointitehtävistä luovuttaessa osa palveluista siirtää vapaaehtoisen toiminnan piiriin? Voidaanko asiakkaiden kustannusvastuuta nostaa ja joissakin tapauksissa siirtyä kustannusvastaaviin asiakasmaksuihin? 3. Jättää osa palvelutuotannon laajuutta ja maksullisuutta koskevasta harkinnasta kuntatasolle. Kuntia koskevat palveluvelvoitteet ovat eritasoisia ja keventämällä palveluvelvoitteen tasoa voidaan kuntatason päätöksenteolle luoda aitoja valintamahdollisuuksia. Esimerkiksi subjektiivisen oikeuden muodostavia palveluja voidaan muuttaa määrärahasidonnaisiksi valtionosuustehtäviksi tai muuttaa valtionosuus- ja tarvesidonnaisia tehtäviä kunnille vapaaehtoisiksi tehtäviksi. 4. Poistaa turhia kuntien toimintaa ohjaavia velvoitteita, jotka estävät tuottavuuden lisäämisen. Merkittäviä vaikutuksia voidaan parhaiten saada aikaan keventämällä samanaikaisesti useita tiettyä toimintoa koskevia velvoitesäännöksiä. Silloin prosessien tehostamiseen tulee enemmän mahdollisuuksia. Esimerkiksi vuonna 2015 käynnistetyissä kuntakokeiluissa tarkastellaan hyvinvoinnin integroitua toimintamallia, jossa yhdistetään lakisääteiset sektori- ja palvelukohtaiset palvelusuunnitelmat yksilöllisiksi palvelusuunnitelmiksi. 1619 5. Siirtyä ylipäätään malliin, jossa valvotaan palvelutoiminnan tuloksia (esim. asiakkaiden vointia ja tyytyväisyyttä) palveluprosessiin ja resursseihin kohdistuvien velvoitteiden sijasta. 6. Poistaa hallinnonalojen tai ammattiryhmien raja-aitoja, jotka vaikeuttavat kokonaisuuden hallintaa ja palvelujen asiakaslähtöistä toteuttamista. 7. Integroida valtion ja kuntien asiakaspalvelutehtäviä samalla kun palveluja digitalisoidaan ja siirrytään ensisijaisesti sähköiseen asiointiin. 10. Hyvästä hallinnosta on pidettävä kiinni Suomen vahvuus on hyvä hallinto ja kansalaisten luottamus siihen. Hyvän julkisen hallinnon perusperiaatteista kansanvaltaisuus, oikeussuoja, julkisuus ja avoimuus ei voi tinkiä julkisen talouden sopeutustoimissa. Kansalaisten luottamus ja palvelujen käyttäjien vaikutusmahdollisuudet parantavat edellytyksiä palvelujen uudistamiseen ja tehostamiseen. Korruptoitumaton hallinto ja elinkeinoelämä luovat pohjan investoinneille ja tukevat kansalaisten veronmaksumoraalia. Julkisen hallinnon rakenteita tulee kehittää kokonaisuutena. Valtion, aluetason ja kuntien tehtävien ja vastuiden tulisi olla selkeästi rajattuja. Väestön ikääntymisestä aiheutuva kustannuspaine toisaalta ja digitalisaation tarjoamat tehostamismahdollisuudet toisaalta merkitsevät, että hallinnon vastuita ja rakenteita on arvioitava uudestaan. Hallinnon kehittämisessä on jo useiden vuosien ajan tiedostettu jännite toisaalta ministeriöiden toimivaltaan perustuvan hallinnon tehokkuuden ja toisaalta tästä aiheutuneen siiloutumisen muodostamat esteet. Jälkimmäiset liittyvät ratkaisujen hakemiseen hallinnonalarajat ylittäville prosesseille sekä asiakas- ja ratkaisukeskeisen toimintatavan synnyttämiselle, erityisesti digitalisaatiota hyödyntäen. Eri ammattiryhmien voimakkaat näkemykset ovat osaltaan siilouttaneet palvelutuotantoa. Päättyvällä vaalikaudella on ollut vireillä suuria uudistuksia kuntakentässä, kuten kuntauudistus, sote-uudistus ja metropolihallinnon uudistaminen. Valtion keskushallintoa on uudistettu ja aluehallinnon virastorakennetta selvitetty. Nämä hankkeet ovat kuitenkin suurelta osin yhä kesken. Ensi vaalikaudella uudistuksia tulee jatkaa ja tarvittaessa suunnata uudelleen. Samalla on varmistettava, että niistä syntyy johdonmukainen kokonaisuus ja, että niille asetetut tavoitteet saavutetaan. 11. Digitalisaation edistäminen hallinnon kehittämisen ykköstavoitteeksi Hallinnon kehittämisen tulee tukea julkisen talouden kestävyyttä. Tässä on tärkeintä varmistaa, että hallinnolle ja sen ohjaamalle palvelutuotannolle voidaan luoda nykyistä tehokkaammat digitaaliset prosessit. Samalla voidaan vähentää yrityksille aiheutuvaa hallinnollista taakkaa, tukea niiden hallinnollisten toimintojen automaatiota ja helpottaa kotitalouksien asiointia. Julkisen sektorin työvoima voidaan muutoksessa suunnata hoivatyöhön ja muualle missä automaatio ei sitä voi korvata. Tietojärjestelmiä uusittaessa ja yhtenäistettäessä useimmiten vaativin osa liittyy tietosisältöjen sekä niitä tuottavien ja hyödyntävien prosessien yhtenäistämiseen ja lainsäädäntöön. Digitalisaatiossa ei automatisoida vanhoja toimintatapoja, vaan luodaan uusia. Siten ICT- ja hallinnonuudistushankkeiden rajat katoavat. Tämä vastaa 1720 yritysmaailman kehitystä, jossa niiden prosesseja ja laajemmin niiden liiketoimintaa kehitetään korostetusti yhdessä ICT:n kanssa. Luotavat sanastot, koodistot ja standardoidut prosessit ovat uudistamisen kivijalka. Uudet ratkaisut on vietävä osaksi lainsäädäntöä ja niiden käyttöön voidaan velvoittaa. Tulevaisuudessa uudet teknologiat (esim. robotiikka, automatiikka ja säätötekniikka) luovat uudenlaisia mahdollisuuksia resurssien tehokkaampaan kohdentamiseen. Näitä voidaan hyödyntää vain jos tietosisällöt ja -tekniikka ovat kunnossa. Digitalisaatiota aiemmin tietoyhteiskuntapolitiikkaa on edistetty Suomessa vaihtelevilla hallinnollisilla järjestelyillä jo kahden vuosikymmenen ajan. Keskitetyn vastuun ja toimivallan puuttumisen vuoksi suuri osa linjauksista on kuitenkin jäänyt toteutumatta, kehitys on jäänyt hitaaksi ja hyödyt päällekkäisten toimintojen karsimisesta ovat jääneet saavuttamatta. Erityisesti kuntien ja sote-palveluiden vaatimien ICTratkaisujen yhtenäistäminen on ollut hidasta ja on ylläpitänyt epätehokkaita palveluprosesseja sekä aiheuttanut suuria suoria ja epäsuoria kustannuksia. Tähänastinen julkisen hallinnon ICT-kehittämismalli on pääosin perustunut verkostomaiseen yhteistyöhön. Kunnallinen itsehallinto ja valtion hajanainen virastokenttä on pitänyt kehityksen hitaana ja epäyhtenäisenä. Tämän vuoksi yhteistyömallien tueksi on vahvistettava keskitettyä ohjausta, asetettava nykyistä sitovampia standardeja ja pyrittävä nykyistä keskitetympiin hankintoihin. Myös keskitetyissä hankinnoissa voidaan niitä järkevästi suunnittelemalla tarjota kotimaisille pk-yrityksille osallistumismahdollisuuksia. Suomen palauttaminen digitalisaation kärkeen edellyttää hallinnonalarajat ylittävää poliittista tahtoa. Digitalisaation edistäminen ja hallinnon kehittäminen kytkeytyvät voimakkaasti toisiinsa. Koska niillä on suuri merkitys palvelutuotannon tuottavuuskehitykselle ja siten julkisten menojen sopeuttamiselle, julkisen hallinnon ja sen ICT:n kehittäminen ja koordinointi tulee pysyä yhden ministeriön vastuulla. Säästöjen toteuttamiseksi työ tulee kytkeä tiiviisti Julkisen talouden suunnitelmaan ja sen osana mm. kuntatalousohjelmaan. Digitalisaation tehokas edistäminen koko kansantalouden tuottavuuden ja kilpailukyvyn parantamiseksi edellyttää saumatonta yhteistyötä asiasta vastaavien ministeriöiden välillä. Yhteistyömallissa valtiovarainministeriöllä on vastuu hallinnon kehittämisestä, kunta-asioista ja Julk-ICT-toiminnosta. Sen toimialalla on suuria ICT-toimijia kuten Väestörekisterikeskus, Verohallitus, Tulli, Tilastokeskus, Valtori ja Valtiokonttori. Tärkeintä on löytää toimiva ratkaisu sille, että hallitus pystyy vauhdittamaan ja ohjaamaan digitalisaatiokehitystä. Strategiset kehittämisratkaisut on pystyttävä myös toteuttamaan. Kaikilla ICT-hankkeilla tulee olla toiminnan ja taloudellisuuden kehittämiseen liittyvät perustelut ja niiden toteutumista on seurattava. 1821 12. Hallinnon digitalisaatio käytännössä Lähtökohtana on, että sähköinen yhteys julkisiin palveluihin ja viranomaisiin muodostuu ensisijaiseksi asiointimuodoksi. Jotta tähän päästään, digitalisaation perusrakenteet on saatettava kuntoon: 1. Toimivat, kaikkien saatavilla olevat sähköiset tunnistautumis- ja allekirjoitusmahdollisuudet, joiden tulee olla lähtökohtaisesti maksuttomia. Kehitetään rooli- ja valtuuspalveluita tukemaan esim. vanhusten, alaikäisten lasten tai perheiden myös uusioperheiden yhteistä asiointia. 2. Kansalaisille maksuton ja tietoturvallinen asiointisähköposti, joka on viranomaisten kanssa asioinnin ensisijainen kanava. Palvelun tietoturvallisuus ja roskapostin estäminen vaatii, että viestejä voi lähettää vain niihin oikeutetut. 3. Sähköpostin rinnalla sähköinen arkistointi, johon viranomaisviestien lisäksi voidaan pysyvästi tallettaa kansalaisten oikeusturvan kannalta keskeiset tiedot (koulutus- ja työtodistukset, pankkien tiliotteet yms.). 4. Asunto-osakkeiden sähköinen rekisteröinti. Tällä hetkellä asunto- ja kiinteistöosakkeet ovat paperimuotoisia ja rakennuksia koskevat tiedot ovat hajallaan, tehottomasti päivitettyinä ja vaikeasti hyödynnettävissä. Uuteen sähköiseen keskitettyyn rekisteriin kirjattaisiin asunto- ja kiinteistöosakeyhtiöistä omistus- sekä taloudelliset ja tekniset tiedot. (ASREK-hanke) 5. Yritysten julkiselle hallinnolle tapahtuvan raportoinnin helpottaminen. Tässä kiireellisin tehtävä on ALV-raportoinnin automatisointi. 6. Kootaan kansalaisten tulotiedot reaaliaikaiseen Tulorekisteriin, johon työantajat ja etuuksia maksavat tahot voivat toimittaa tiedot automaattisesti palkka- ja muista järjestelmistään. Rekisteri tuottaa verottajalle, työeläkeyhtiöille ja sosiaaliviranomaisille reaaliaikaisen tiedon tuloista ja vähentää yritysten hallinnollista taakkaa. Myös sosiaalietuuksiin liittyviä byrokratialoukkuja voitaisiin purkaa reaaliaikaisen tiedon avulla. (KATRE-hanke). 7. Edellä mainittujen palveluiden toteuttamiseksi käynnistetään Palveluväylä, jossa tiedon tuottajat ja käyttäjät voivat asioida tietoturvallisesti ja automaattisesti keskenään. 8. Julkisiin järjestelmiin on luotava käyttöliittymät, jotka sopivat esim. näkövammaisille. Asioinnissa tukea tarvitsevien on sitä saatava puhelinpalvelulla tai muilla järjestelyillä. Kuntien tietojärjestelmiä yhtenäistetään standardisoimalla tietosisällöt ja mahdollistamalla tiedon käyttö valtakunnallisesti. Yhtenäinen tieto palvelee kansalaista, palveluprosessia ja tietoon perustuvaa johtamista. Digitalisaatiolla voidaan alentaa merkittävästi terveydenhuollon kustannuksia ja kohdistaa resurssit varsinaiseen hoivatyöhön. Uudet teknologiat tarjoavat merkittäviä tehostamismahdollisuuksia tiedon välittymistä ja saatavuutta tehostamalla ja esimerkiksi etäyhteyksiä käyttäen. Osana sote-uudistusta tulee sosiaali- ja terveydenhuollolle luoda valtakunnalliset asiakas- ja toiminnanohjausjärjestelmät. Valtionhallinnon sähköiset palvelut olisi rakennettava niin, että myös yksityiset yritykset voivat tuottaa niiden pohjalta lisäpalveluja tai vaihtoehtoisia ratkaisuja. 1922 13. Sote-uudistus on vietävä loppuun Vaikka sote-uudistus jäikin päättyvällä vaalikaudella kesken, sen valmistelua on jatkettava siten, että uusi hallitus voisi päättää eduskunnalle annettavista esityksistä heti toimikautensa alussa. Uusi sote-palveluiden järjestämis-, tuotanto- ja rahoitusmalli tulisi käynnistyä jo vuonna Uudistuksen kiireellisyyden vuoksi se tulisi voida toteuttaa ilman perustuslakimuutoksia ja tarvittaessa vaiheistaa. Jatkovalmistelun lähtökohtana on oltava väestön ikärakenteen muutoksesta aiheutuvan sote-menojen kasvupaineen hillintä. Menopaineen hillitsemiseksi on ehdottoman tärkeää, että palvelutuotantoa ohjaava sote-budjettikehys saadaan pikaisesti voimaan. Silloin osa tavoitelluista säästöistä voisi realisoitua jo ensi vaalikauden lopulla. Sote-budjetoinnin tulee perustua laskennallisiin kriteereihin ja sen yleislinjat tulee päättää osana Julkisen talouden suunnitelmaa. Rahoituskehyksen tulee rajoittaa sote-menojen kasvu julkisen talouden kantokyvyn mukaiseksi, ohjata palvelutuotantoa tehokkaampaan suuntaan ja varmistaa laadukkaiden, oikein mitoitettujen palveluiden saatavuus koko maassa ja kaikissa väestöryhmissä yhtenäisellä tavalla. Sote-budjettijärjestelmän toimivuus edellyttää sääntöjä yli- ja alijäämän käsittelylle sekä investoinneille. Hallitsemattoman velkaantumisen estämiseksi sotejärjestämisvastuussa olevalla taholla tulee olla kuntalain alijäämäsäännöksiä vastaavat velvoitteet ryhtyä korjaaviin toimenpiteisiin. Laajalti hyväksytyt tavoitteet uudistukselle ovat arvokas lähtökohta jatkovalmistelulle. Parlamentaarisesti sovituista integraatiolähtökohdista on pidettävä kiinni, riippumatta siitä, miten toiminnan organisointi ratkaistaan. Kustannuspaineeseen on vastattava purkamalla rajoja toisaalta sosiaali- ja terveyspalveluiden välillä (horisontaalinen integraatio) ja toisaalta perus- ja erikoistason palveluiden välillä (vertikaalinen integraatio). Samoin on tärkeää varmistaa riittävän suuret toimintayksiköt mittakaavaetujen saavuttamiseksi ja palveluiden saatavuuden turvaamiseksi. Jatkovalmistelussa on tarkasteltava nyt esillä olleen yksiportaisen kuntayhtymämallin rinnalla myös vero- ja vaalioikeuteen perustuvaa ns. toisen asteen hallintomallia sekä kolmantena yleisvaihtoehtona mahdollisuutta siirtää palvelujen järjestämis- ja rahoitusvastuu valtiolle. Tarkasteluun tulevat silloin muutkin kuin sote-tehtävät ja palveluiden rahoitusjärjestelmä kokonaisuudessaan. Asukkaiden osallistumis- ja vaikutusmahdollisuudet turvataan tarkasteltavissa malleissa joko perustuen kunnalliseen itsehallintoon, toisen asteen verotus- ja vaalioikeuteen tai valtion kautta. Mahdollinen tarve laajempiin julkisen hallinnon rakenneuudistuksiin on huomioitava uudistusta suunniteltaessa. Uuden sote-mallin ja siihen liittyvän rahoituskehyksen toteuttaminen eivät kuitenkaan voi jäädä odottamaan laajempaa uudistusta. Sote-palveluiden tuotanto vaatii budjettikehyksen lisäksi vahvan taloudellisen ja toiminnallisen kansallisen ohjauksen kustannustehokkaan tuotannon varmistamiseksi. Riippumatta valittavasta mallista, on varmistettava, että palvelutuotantoa ohjaavilla on myös rahoitus- ja budjettivastuu ja että vastuun toteutumiseen liittyy riittävä kontrolli julkisuuden ja demokraattisen prosessin kautta. Toiminnan organisointimallia 2023 valittaessa tulisi mahdollisuuksien mukaan tavoitella tilaaja-tuottaja periaatteen toteutumista ja mahdollistaa palveluiden hankinta myös yksityisiltä tuottajilta. Eritysosaamista vaativat ja osa tukitehtävistä erityisesti ICT saattaa olla perusteltua tuottaa valtakunnallisesti. Riippumatta sote-ratkaisun muodosta, on tärkeä luoda valtakunnallinen tietoarkkitehtuuri ja siihen perustuvat yhteentoimivat tietojärjestelmät tukemaan sote-palveluiden asiakaspalvelua, toiminnanohjausta, arkistointia ja johtamista. Kaikilla eri tasojen sote-toimijoilla tulee olla oikein rajattu pääsy tarvitsemiinsa tietoihin. Potilastiedot tulee olla reaaliaikaisesti saatavilla toiminnan ohjaamiseksi ja palvelun laadun takaamiseksi. Yhtenäisyyden edistämiseksi sote-tietojärjestelmien nykyistä kirjoa karsitaan järjestelmällisesti ja siirrytään vaiheittain valtakunnallisiin tietojärjestelmiin. Sote-tietohallinnon ohjausvastuu ratkaistaan osana yleistä palveluiden organisointimallia. 14. Kuntien uusi rooli Sote-uudistuksessa syntyy organisointimallista riippumatta uusi yksittäisiä kuntia suurempi toimija. Ei voi sulkea pois, että lähitulevaisuudessa myös koulutukseen, palo- ja pelastustoimeen sekä jossain määrin myös maankäyttöön, asumiseen ja liikenteeseen (MAL) liittyviä tehtäviä halutaan siirtää nykyistä suurempiin yksiköihin. Myös osa elinkeinojen kehittämiseen liittyvästä vastuusta voi olla tarkoituksenmukaista nostaa kuntaa korkeammalle tasolle. Tällöin on hallinnollisen tehokkuuden ja kustannusten hallinnan kannalta tärkeätä noudattaa mahdollisuuksien mukaan samoja aluejakoja kuin sote-palveluiden tuotannossa. Kaikissa vaihtoehdoissa kunnille jää todennäköisesti paljon tärkeitä tehtäviä kuten perusopetus, varhaiskasvatus ja kaavoitus, viimekätinen vastuu kunnan taloudellista elinvoimaisuudesta ja paikallisen demokratian toteuttaminen. Kuntien rooli kuitenkin muuttuu ja jatkossa on ratkaistava: 1. Mikä olisi kunnan verotusoikeuden ja talousarvion merkitys jos sote-palveluihin liittyvät rahavirrat eivät kulje kunnan talousarvion kautta? Mikäli sote-palveluiden rinnalla osa muista palveluista siirtyy suuremmissa yksiköissä tuotettavaksi, vaikutus kuntien talouteen olisi vielä merkittävämpi. 2. Miten suurilla kaupunkiseuduilla, erityisesti pääkaupunkiseudulla järjestetään MAL-tehtävät tehokkaimmin? Tarvitaanko ylipäätään erilaisia kuntamalleja kaupungeissa ja maaseudulla? 3. Mikä on perusteltu kuntajako, jos kuntien tehtävät ovat ratkaisevasti vähentyneet nykytilanteeseen verrattuna. 4. Miten kuntien ja valtion välistä tehtäväjakoa selkiytetään? 15. Virastorakenne uudistettava digiaikaan Valtion hallinnon rakennetta (keskus-, alue- ja paikallistaso) on uudistettava kokonaisuutena ns. VIRSU-työryhmän ( ) esitysten pohjalta. Uudistamisen tavoitteena on oltava keskeisten valtionhallinnon palvelujen saatavuuden turvaaminen nykyistä tehokkaammin mm. digitalisaation mahdollisuuksia hyödyntäen. Uudistus on yhteen sovitettava sote-ratkaisun kanssa. Tässä onnistumiseksi virastoille on säädettävä pääosin valtakunnallinen toimivalta ja sähköiset palvelut on määriteltävä ensisijai- 2124 seksi asiointimuodoksi. Tarpeettomia lupia ja päätöksiä on karsittava. Kasvava määrä asioita on voitava hoitaa automaattisesti. Käynnissä olevien pilottikokeilujen perusteella on arvioitava voidaanko jäljelle jäävä käyntiasiointi siirtää julkisen hallinnon (valtio, kunnat ja KELA) yhteisiin asiointipisteisiin valtion omasta toimipisteverkosta mahdollisimman pitkälti luopuen. Pienet virastot tulisi yhdistää toiminnallisesti samankaltaisiin suurempiin yksiköihin riittävän suuren virastokoon aikaansaamiseksi. Virastorakenteen uudistuessa tulisi luopua perustuslakiin sisältyvästä valtionhallinnon viranomaisten toimialueperusteisesta luokittelusta keskus-, alue- ja paikallishallintoon. Virastoja yhdistettäessä ja aluehallintoa uudistettaessa tulisi luopua kaikista päällekkäisistä toiminnoista. Valtiovarainministeriön tehtävänä tulee olla jatkossa nykyistä selkeämmin valtionhallinnon rakenteiden kehittäminen toiminnan yhdenmukaisuuden ja tarkoituksenmukaisuuden varmistamiseksi. 16. Julkisen sektorin tuottavuusohjelma Henkilöstökustannukset ovat valtion toimintamenojen suurin erä. Kestävyysvajeen pienentämiseksi henkilöstömäärään vähentäminen ja muut vastaavat toimenpiteet ovat välttämättömiä valtionhallinnon toimintaa sopeutettaessa. Valtion henkilöstöä vähennettäessä voidaan hyödyntää eläkepoistumaa, joka on vuoteen 2020 mennessä noin henkilöä. Mikäli joka kolmas eläkkeelle siirtyvän tehtävä/toimi/virka jätetään täyttämättä, tästä syntyvä kokonaismenosäästö on vuonna 2020 noin 250 milj. euroa. Mm. digitalisaation perustuvat toimintatapamuutokset, tehokkaan työajan lisääminen ja näiden myötä korkeampi tuottavuus luo tilaa eläkepoistuman hyödyntämiselle. Keskeistä on koko ajan arvioida mitä valtion tehtäviä ja niiden toteuttamista koskevia velvoitteita voidaan vähentää. Eläkepoistuman hyödyntäminen edellyttää parempaa valtionhallinnon johtamista ja strategista henkilöstösuunnittelua myös virastojen ja hallinnonalojen välillä. Osana suunnittelua on varmistuttava, että henkilöstölinjauksia ei kierretä konsulttisopimuksin tai yhtiöittämällä toimintoja. Yksittäisissä virastoissa voidaan joutua sopeuttamaan henkilöstömäärää myös irtisanomisin, mikäli eläkepoistuma on vinoutunut eikä vinoumaa pystytä korjaamaan virastojen ja hallinnonalojen välisillä henkilöstösiirroilla. Kuntien henkilöstömäärä on kasvanut vuosikymmenten ajan tehtävien lisääntymisen myötä. Henkilöstömäärän kehitykseen voidaan vaikuttaa uudistamalla kuntien rakenteita ja toimintatapoja, pidättäytymällä antamasta kunnille lisätehtäviä tai velvoitteita ja vähentämällä jo olemassa olevia sekä keventämällä niiden toteuttamista ohjaavia suosituksia. 2225 17. Elinkeinopolitiikan tuettava talouden uudistumista Yritysten toimintaympäristöä tulee kehittää edelleen kasvua ja työllisyyttä tukevaan suuntaan. Parannettavaa löytyy investointien lupamenettelyjen, työvoiman saatavuuden, kilpailun lisäämisen, yritystukien suuntaamisen ja yritysten rahoituksen osalta. Merkittävä osa pitkälle valmistelluista investoinneista on kesken lupamenettelyissä, joiden käsittelyajat ovat pitkiä. Lupaprosesseja tulee virtaviivaistaa ja keventää. Suomen elinkeinopolitiikkaa on viime vuosina pyritty suuntaamaan kasvun yleisten edellytysten vahvistamiseen. Myös yritystukien mukaan lukien verotuet tulisi edesauttaa talouden rakenteiden uudistumista ja vahvistaa yritysten välistä kilpailua. Tavoitteena on oltava yrityskentän uudistuminen ja uusien tuotteiden kehittäminen. Tukipolitiikan muutos on toistaiseksi ollut melko hidasta. Jatkossa suurempi osa kehityspanoksista olisi suunnattava korkean arvonlisän tuotantoon. Yritystoiminnan ulkoishyötyjen maksimoimiseksi tulee keskittyä alueille, joissa on odotettavassa vahvaa globaalia kysyntää ja joissa Suomella on suhteellisia vahvuuksia. Esimerkkejä näistä voivat olla palvelut, teollisuustuotannon ja palveluiden tuotteistaminen yhdessä, tuotannon digitalisaatio sekä teollisen internetin soveltaminen. Valtio voi tukea yrityksiä uusien markkinoiden löytämisessä, mutta kehitysja investointipäätökset kuuluvat yrityksille. Kasvuhakuisten yritysten rahoituksen saatavuuden takaa parhaiten hyvin toimivat rahoitusmarkkinat. Pankkirahoituksen rinnalle tarvitaan uusia vaihtoehtoisia rahoitusmuotoja. Listautumismarkkinoiden kehittäminen on tärkeää, jotta yritykset voivat kasvaa ja kehittyä myös kotimaisia pääomia hyödyntämällä. Pankkien vakavaraisuutta koskevia säännöksiä on kiristetty finanssikriisin jälkeen uusien, talouskehitykselle vaarallisten pankkikriisien torjumiseksi. Tällä ei ole ollut Suomessa yritysrahoitusta merkittävästi heikentävää vaikutusta. Yritysten rahoitustarpeisiin voidaan jatkossakin vastata ilman, että pankkien vakavaraisuussääntelystä tingitään. Myös elinkeinopolitiikan tarpeet puoltavat työmarkkinoiden kannustekapeikkojen avaamista ja muuttoliikkeen niin maan sisäinen kuin maahanmuuttokin edellytyksien vahvistamista. Erityisesti pääkaupunkiseudun kasvun edellytykset ja alueen asuntopolitiikka on kasvun kannalta keskeisessä asemassa. Kaavoituksen pullonkaulat on avattava. Kaavoitusmääräyksiä tulisi höllentää kilpailun lisäämiseksi ja skaalahyötyjen saavuttamiseksi. Osana menosopeutusta on varmistettava, että julkinen sektori tukee mahdollisimman hyvin reaalisen kilpailukyvyn vahvistamista. Tämä puoltaa koulutuksen, tutkimuksen ja muiden osaamiseen perustuvan kasvun tekijöiden edellytyksistä huolehtimista kiristyvän menoraamin puitteissa. Koulutuksen laatuun on kiinnitettävä erityistä huomiota. OECD korostaa yhteisöllisen ja osaamispääoman keskinäisriippuvuutta esimerkiksi luottamus ja kulttuurien välinen ymmärrys tukevat kaupan ja taloudelle hyödyllisen muuttoliikkeen esteiden poistamista. Reilu kilpailu sekä julkisen toiminnan ja rahoitussektorin läpinäkyvyys luovat pohjaa taloudellisen optimismin palauttamiselle. By- 2326 rokratian karsimisella ja yleisemmin paremmalla sääntelyllä voi olla siten kauaskantoisia epäsuoria myönteisiä vaikutuksia. Kilpailu ei ole kaikilla toimialoilla riittävää. Kilpailun lisääminen päivittäistavarakaupassa ja julkisten palveluiden tuotannossa nostaa tuottavuutta. Aukioloaikojen sääntelystä voidaan luopua ja alalle tulon sääntely vapauttaa, ennen kaikkea perusteettoman tarveharkinnan osalta (taksi- ja muut liikenneluvat, ammatinharjoittaminen). Kilpailuviranomaisille on turvattava riittävät edellytykset puuttua epäkohtiin. 2427 3 Johdanto: Missä ollaan ja miten tähän on tultu? 3.1 Suomen taloudellinen ahdinko Lähes viisitoista vuotta jatkuneen vahvan kasvujakson jälkeen Suomen kokonaistuotanto romahti vuonna Vaikka tuotanto kasvoi hetkellisesti , kokonaistuotannon taso on yhä noin 8 % alle vuoden 2008 tuotantohuipun (kuva 3.1). Kun otetaan huomioon menetetty kasvu, BKT on nyt noin 18 % alle tason, joka olisi saavutettu jos kasvu olisi jatkunut ennen finanssikriisiä odotetulla tavalla. Ottaen huomioon talouden kohdanneen rakennemuutoksen, on varsin selvää, ettei vanhaa kasvu-uraa enää voida saavuttaa. On tapahtunut BKT:n tasopudotus ja näillä näkymin myös kasvuvauhdin pysyvä hidastuminen. Kuva 3.1 BKT:n ennen finanssikriisiä odotettu trendi ja toteutunut tuotanto 2010= = % -8 % Tuotannon suhdannekuvaaja, trendi Tuotannon suhdannekuvaaja JOS kasvu v > sama kuin keskim. Lähde: Tilastokeskus Keskeinen tekijä kokonaistuotannon tason supistumisen taustalla on viennin romahdus vuonna Vaikka Suomen vienti on jo elpynyt, on se yhä vain noin neljä viidesosaa vuoden 2008 määrästä. Pitkään jatkuneen kasvujakson aikana työttömyys aleni noin 6 ½ prosentin tasolle vuonna 2008 ja siten 1990-luvun alun lamavuosien varjon voitiin ajatella vihdoin poistuneen. Talouden uusi syöksy ja tuotannon jämähtäminen matalalle tasolle käänsi työttömyyden kuitenkin uuteen nousuun. Vuoden 2014 lopulla työttömyysaste on kohonnut lähelle 9 prosentin tasoa. Työvoimaviranomaisten tilastoimien työttömien työnhakijoiden määrä on tätä huomattavasti korkeampi ja heijastaa osaltaan aktiivisesta työnhausta luopuneiden määrän kasvua. Työttömyys on Suomen ongelmista yksi vakavimmista ja sillä on kauaskantoisia sosiaalisia ja yhteiskunnallisia seurauksia. Sillä on myös vakavia taloudellisia seuraamuksia. Tämän hetken työttömyys uhkaa supistaa lähivuosien ja -vuosikymmenten 2528 työn tarjontaa ja heikentää osaamista usein tätä ilmiötä kuvataan hysteresiskäsitteellä. Työttömyyden käänteisilmiö, matala työllisyysaste on tärkeä mm. julkisen talouden kestävyyden näkökulmasta. Se on jämähtänyt noin 68 ½ prosentin tasolle ja aiemmin tavoitteena pidetty 75 prosentin aste tuntuu tällä hetkellä hyvin kaukaiselta ja vaikeasti tavoitettavalta. Heikko talous- ja työllisyyskehitys on näkynyt julkisen sektorin vero- ja muiden tulojen supistumisena suurin piirtein samassa suhteessa. Kun julkiset menot ovat sen sijaan kasvaneet talouskriisiä edeltäneiden kehityskulkujen mukaisesti, tuloksena ovat suuret alijäämät niin valtion kuin kuntienkin taloudessa. Samanaikaisesti väestön ikääntyminen on supistanut työeläkejärjestelmän ylijäämää ja kokonaisuudessaan julkisyhteisöjen rajoitusjäämä on noussut aivan kolmen prosentin raja-arvon tuntumaan. Jos talouskasvu vihdoin ennustetusti käynnistyy, valtiontalouden velkaantuneisuuden kasvu saattaa sopeutustoimien ansiosta lähivuosina hidastua niin paljon että valtionvelan BKT-osuus taittuu. Koko julkisen talouden velkasuhde jatkaa kuitenkin nousuaan kuntien velkaantumisen vuoksi. Korkoa korolle efekti ja väestön ikääntymisestä aiheutuvat menopaineet uhkaavat nopeuttaa velkasuhteen kasvua luvulla. Kokonaistuotannon supistuminen selittyy käytännössä kokonaan teollisuustuotannon vähenemisellä (kuva 3.2). Teollisuustuotannon supistumisesta selittää sähkö- ja elektroniikkateollisuus kaksi kolmannesta ja metsäteollisuus sekä muu metalliteollisuus yhdessä miltei kokonaan loppuosan. Kuva 3.2 Arvonlisäyksen muutos vuodesta Sähkö- ja elektroniikkateollisuus Muu metalliteollisuus Metsäteollisuus Kemianteollisuus Muu tehdasteollisuus Lähde: Tilastokeskus 2629 Teollisuustuotannon supistuminen heijastaa Suomen viennin vaikeuksia. Tieto- ja muun elektroniikan vienti on supistunut reaalisesti noin kuudesosaan vuoden 2008 huippuarvostaan (kuva 3.3). Vaikka muun teollisuusviennin reaalinen määrä on toipunut vuoden 2009 kuopasta, on sekin yhä viidenneksen pienempi kuin ennen finanssikriisiä. Heikko työvoiman tarjonta, vuosia matalalla tasolla laahanneet investoinnit ja ennen kaikkea valju vientinäkymä merkitsevät, että talouden kasvunäkymä on heikko. Suomen Pankki on laskenut keskipitkän aikavälin kasvu arvionsa noin yhteen prosenttiyksikköön. Valtiovarainministeriön kansantalousosaston EU:ssa sovituilla menetelmillä tuotettu kasvuarvio on hieman tätä korkeampi (1,3 %), mutta tämänkin saavuttamista varjostaa yritysten, kotitalouksien ja julkisen sektorin tarve vahvistaa taseitaan. Kuva 3.3 Suomen tavaraviennin volyymi tuottajahinnoilla deflatoitu, mrd. euroa 1,3 1,2 1,1 1,0 0,9 0,8 0,7 0,6 0,5 0,4 0,3 0, Lähde: Macrobond / VM Tietotekniikka, elektroniikka ja optiset tuotteet (vasen asteikko) Muu teollisuus (oikea asteikko) 3,3 3,2 3,1 3,0 2,9 2,8 2,7 2,6 2,5 2,4 2,3 2,2 Kokonaistuotannon tasopudotuksen, sen trendikasvun näivettymisen ja samaan aikaan tapahtuneen talouden nopean rakennemuutoksen taustalla on useita tekijöitä, jotka ovat vahvistaneet toisiaan ja tekevät talouden toipumisesta hitaan ja vaikean prosessin: 1. Teknologiset muutokset ja yritysten epäonnistumiset niihin sopeutumisessa ovat vähentäneet Suomen vientituotteiden kysyntää. Tämä on näkynyt erityisesti elektroniikkateollisuudessa matka- ja älypuhelintuotannon loppumisena käytännössä kokonaan ja paperin kysynnän supistumisena. 2. Suomi pienenä, pitkälle kehittyneisiin tuotteisiin erikoistuneena avoimena taloutena on lähtökohtaisesti herkkä suhdanteille ja yksittäisiin tuotteisiin liittyville kysyntämuutoksille. Siten teknologisten muutosten ohella heikkoon kehitykseen on vaikuttanut myös yksittäisiin yrityksiin ja tuotteisiin liittyvät tekijät, jotka koko kansantalouden näkökulmasta katsottuna tuntuvat satunnaisilta, ikään kuin huonolta onnelta. 2730 3. Viennin vaikeuksien taustalla vaikuttavat muutkin kuin suoraan Suomeen liittyvät tekijät. Maailmantalous ja erityisesti Eurooppa ei ole toipunut finanssikriisistä. Maailmankauppa kasvaa hitaasti, teollisuusmaiden investoinnit ovat supistuneet ja siksi globaali työnjako ei enää suosi investointihyödykkeisiin erikoitunutta Suomen vientiä. Akuuttina ongelmana Suomelle on Venäjän talousvaikeudet, jotka supistavat vientiämme ja rajoittavat taloudellisen yhteistyön näkymiä. 4. Mikäli sähkö- ja elektroniikkateollisuuden vaikutus poistetaan laskelmista, Suomen teollisuuden hintakilpailukyky on heikentynyt miltei yhtäjaksoisesti 20 vuotta (kuva 3.4). Niin sanotun Nokia-sektorin tuotannon laajentuessa ja kerätessä rojalti-, lisenssi- ja muita tuloja myös Suomen ulkopuolelta, ongelma saatettiin sivuuttaa, kehittyihän koko talouden kilpailukyky myönteisesti. Korkeat nimellisansioiden korotukset liittokierroksella juuri ennen finanssikriisiä, finanssikriisin seurauksena alentunut tuottavuus ja ennen kaikkea elektroniikkateollisuuden tuotannon nopea supistuminen merkitsivät, että Suomen kilpailukyky ongelma kärjistyi samanaikaisesti globaalin kysynnän supistumisen kanssa. 5. Väestön ikääntyminen on kääntänyt työn tarjonnan laskuun 2010-luvun alussa ja finanssikriisin jälkeen investoinnit ovat jääneet aiempaa matalammalle tasolle. 6. Julkisen sektorin tuottavuutta on hyvin vaikea mitata, mutta se näyttää kehittyneen hyvin heikosti viimeisen vuosikymmenen aikana. 7. Yksityisessä tuotannossa tuottavuuskasvu on ollut vähäistä. Vaikka heikko tuottavuuskehitys osin heijastaa heikkoa kysyntätilannetta, mukana on rakenteellisia tekijöitä. Yksinkertaisemmillaan on kysymys alhaisen tuottavuuden toimialojen suhteellisen merkityksen kasvusta. Kuva 3.4 Tehdasteollisuuden kilpailukykyindikaattori 1990= Tehdasteollisuus Tehdasteollisuus pl. sähkö- ja elektroniikkateollisuus Lähde: BIS, The Conference Board, Euroopan komissio, OECD, Tilastokeskus, VM 2831 Tietolaatikko: Kansainvälisten rahoitusolojen ja euroalueen vakauden merkitys, kustannukset ja riskit Vakaat rahoitusolosuhteet ovat keskeinen edellytys talouden kasvulle ja julkisen talouden kestävyydelle. Talous- ja rahoitusjärjestelmä on kuitenkin aina altis häiriöille ja tartuntaefekteille. Globaalit, alueelliset tai paikalliset rahoitusvakausongelmat tai talouskriisit voivat lamauttaa yksittäisen maan talouden. Suomelle on lähihistoriassa aiheutunut useita taloudellisia vaikutuksia erityyppisistä talouskriiseistä: 1. Suomen talous- ja pankkikriisi : Bruttokansantuote supistui noin 13 % kolmen vuoden aikana. Valtio velkaantui erittäin nopeasti menojen noustua raskaasti ja verotulojen romahdettua. Työttömyys nousi 10 % -yksiköllä 16 %:in. Pelkästään rahoitusvakautta ylläpitävät toimet aiheuttivat valtiolle taloudellisia sitoumuksia noin 14 mrd. euroa arvosta, joka vastasi noin 20 %:a bruttokansantuotteesta. Vakautustoimista aiheutui lopulta noin 5 mrd. euron suorat taloudelliset menetykset valtioille. Tämä vastasi noin 6 %:a bruttokansantuotteesta. 2. Kansainvälinen talous- ja rahoitusmarkkinakriisi : Bruttokansantuote romahti vuodessa noin 8 % vuoden aikana poikkeuksellisen voimakkaan kansainvälisen epävarmuuden seurauksena. Rahoitusvakautta ylläpitävät toimet aiheuttivat peräti 54 mrd. euroa sitoumuksen valtiolle eli määrä oli suurempi kuin valtion budjetin loppusumma. Sitoumusten määrä vastasi 27 %:a bruttokansantuotteesta. Näistä sitoumuksista ei lopulta aiheutunut tappioita, mutta verotulojen noin 7 mrd. romahdus osaltaan vei julkista taloutta velkaantumisen uralle. Talouskasvu on ollut vuoden 2009 jälkeen vaimeaa. Bruttokansantuotteen ennustetaan palaavan vuoden 2008 tasolle vasta vuonna Euroalueen velka- ja vakauskriisi : Eurokriisi on valtiolle aiheutuvilta suorilta taloudellista kustannuksiltaan ollut edellä mainittuihin kriiseihin verrattuna suhteellisesti vähäisin. Suomen valtio oli antanut 2013 loppuun mennessä noin 10 miljardin euron sitoumukset euroalueen vakautustoimiin. Tämä vastaa noin 5 %:a bruttokansantuotteesta. Sitoumuksista suurin osa on takauksia, eikä tappioita ole ainakaan vielä aiheutunut. Myös vaikutukset makrotalouteen ovat olleet muita kriisejä vähäisemmät. Eurokriisin haasteena on kuitenkin se, että epäsuorat vaikutuksen jatkuvat edelleen ja ne näyttävät muodostuvan pitkäkestoisiksi, ehkä jopa pysyviksi. Rahoitusvakauden ei ole vuoden 2014 lopussa palautunut ennalleen ja deflaation uhka on olemassa. Talous- ja rahoituskriisit aiheuttavat aina merkittäviä rajoitteita talouspolitiikalle. Kriisien vaikutusten lieventäminen aiheuttaa vääjäämättä panostuksia tai kustannuksia, joita on kaikin keinoin pyrittävä minimoimaan. Tähänastiset vakaudenhallintamenot eivät ole vaarantaneet Suomen julkisen talouden kestävyyttä. Suomen jäsenyys euromaana merkitsee, että rahoitusvakaudenhallinta tapahtuu merkittävässä määrin muiden euromaiden kanssa yhteystyössä. Euroalueen vakaus ja kestävyys on Suomen keskeinen tavoite. Euroopan vakausmekanismi (EVM) perustettiin v euroalueen talous- ja pankkikriisien hallitsemiseksi valtiotalouden kannalta tehokkaalla tavalla. Suomi on maksanut EVM:lle sen 80 mrd. euron pääomasta oman, noin 1,44 mrd. euron, osuutensa. EVM on rahoituslaitos, joten sen rahoitustuen myöntämisellä ei vaikutuksia muiden kuin tukea saavan) valtion velkaan. Rahoitustuen myöntämisellä ei ole suoria budjettivaikutuksia jäsenvaltioihin, ellei EVM:lle aiheudu tappioita ja sen pääoma on huvennut. 2932 Kielteisten kehityskulkujen vastapainoksi voi todeta, että Suomen kansantalous on voinut viennin romahduksesta huolimatta toimia kaiken kaikkiaan suhteellisen vakaissa oloissa: 1. Suomen jäsenyys euroalueella on tuottanut ennätyksellisen matalan korkotason ja tasapainottanut siten taloudellisen laskusuhdanteen vaikutuksia. 2. Suomalaisten yritysten taseet olivat pitkän, kannattavuudeltaan paikoitellen erinomaisen kasvukauden jäljiltä suhteellisen vahvat koska investoinnit pysyivät yleisesti matalalla tasolla. Vahvat taseet mahdollistivat sen että työvoiman määrää on sopeutettu tähän saakka paljon vähemmän kuin tuotanto on supistunut. 3. Muita euromaita vahvemman julkisen talouden rahoitusaseman vuoksi automaattiset vakauttajat ovat voineet toimia ja julkinen talous on siten pystynyt tähän saakka sopeutustoimista huolimatta pitämään kokonaiskysyntää yllä. 4. Vaikka Suomen vaihtotase on heikentynyt viime vuosina, lähtökohta oli kuitenkin niin vahva, että alijäämä ei ole noussut sietämättömälle tasolle ja sen ennustetaan supistuvan lähelle nollaa. 3.2 Suomen kehitykseen liittyy paljon avoimia kysymyksiä Talouspolitiikan suuntaamisen kannalta olisi merkittävä etu, jos varmuudella tietäisimme ja ymmärtäisimme mitä ympärillämme on tapahtunut ja mihin suuntaan Suomen toimintaympäristö on muuttumassa. Näin ei kuitenkaan ole. Finanssikriisin jälkeinen maailma on monelta osin erilainen kuin sitä edeltävä ja samalla Suomen asema maailmantaloudessa on murroksessa. Vasta taloushistoriallinen tutkimus jos sekään tulee aikanaan muodostamaan kuvan Suomen ahdingon syntyyn vaikuttaneiden eri tekijöiden suhteellisesta merkityksestä. Suomen asemaan ovat vaikuttaneet teknologiamuutokset, heikentynyt hintakilpailukyky, vientimarkkinoiden heikko ja erityisesti Suomelle epäedullinen kehitys, supistunet investoinnit ja työn tarjonta, rakenteellisesti heikko tuottavuuskehitys ja pitkälti myös huono onni. Oma erityinen (tutkimus)kysymyksensä on Suomen talouden sopeutumiskyky finanssikriisin jälkeinen, eritoten suhteessa muihin kansantalouksiin. Katsantokannasta riippuen voidaan korostaa vahvuuksia tai heikkouksia sopeutumisessa: Vahvuuksia ovat luonnollisesti väestön korkea koulutusaste ja erityisesti tekninen osaaminen, jonka ansiosta esim. elektroniikkateollisuudesta irtisanotut ovat työllistyneet suhteellisen nopeasti ja on voinut syntyä uutta huipputuotantoa (esim. peliteollisuus). Kulttuurisesti suhteellisen homogeenisen väestön kesken syntyy helpommin taloudellista toimintaa tukevaa luottamusta. Laki ja järjestys, sosiaalinen turvallisuus sekä ylipäätään vakaat yhteiskunnalliset olot ovat tärkeä muutosta tukeva taustatekijä. Heikkoon sopeutumiskykyyn taas viittaavat työvoiman supistuminen, matalat investoinnit, viime vuosien olematon tuottavuuskasvu ja ennen kaikkea korkea työttömyys sekä rakennemuutoksen tarpeista katsoen heikko sisäinen muuttoliike. Samat yhteiskunnan tukiverkot, jotka vakuuttavat muutokseen liittyviltä riskeiltä ja voivat oikein rakennettuina edistää muutoksiin sopeutumista, voivat toisaalta aiheuttaa kannustinongelmia, jotka hidastavat sopeutumista muuttuneisiin olosuhteisiin. Rajoittava 3033 maahanmuuttopolitiikka vaikuttaa samanaikaisesti työvoiman tarjontaan ja eristää yrityselämää uusilta vaikutteilta. Väestö ikääntyy ja huoltotase heikentyy (kuva 3.5). Vain aika tulee näyttämään mitkä kehityskuluista ovat vaikutuksiltaan pysyviä ja mitkä vain väliaikaisia. Tällä on iso periaatteellinen talouspoliittinen merkitys, sillä väliaikaisten, kooltaan rajattujen ongelmien yli voidaan ajatella rakennettavan silta esim. kokonaiskysyntää elvyttävän politiikan avulla. Mikäli muutokset taas ovat pysyviä, talouspolitiikalla kannattaa pyrkiä nopeuttamaan siirtymää uuteen tasapainoon. Kuva 3.5 Suomen huoltotaseen heikentyminen 80 indeksi indeksi lasta ja vanhusta 100 työikäistä kohti Talous kiristyy 70 Hoivatarve kasvaa lasta ja vanhusta 100 työikäistä kohti Hyvinvointiyhteiskunnan rakentamisvaiheessa oli ennätyksellisen edullinen huoltosuhde Eläköityminen lisääntyy Lähde: Sosiaali- ja terveysministeriö vuosi Yhteinen tilannekuva talouspolitiikan pohjaksi Kuten edellä todettiin, vasta aika ja taloushistoriallinen tutkimus tulevat osoittamaan miten eri tekijät painottuivat talouskriisin synnyssä. Vastaavalla tavalla on hyväksyttävä, että keskusteluun tulevan talouspolitiikan suunnasta vaikuttavat poliittiset ja ideologiset ajatussuunnat ja intohimotkin taktisia näkökulmia unohtamatta. Tämä raportti perustuu kuitenkin uskoon, että Suomi on palautettavissa kasvun uralle ilman että kaikesta ollaan täsmälleen samaa mieltä. Riittää, että tilannekuvasta ja talouspolitiikan peruslinjoista vallitsisi riittävä yhteinen näkemys. Raportti pyrkii tarjoamaan pohjaa tällaisen näkemyksen muodostamiseksi. Valtiovarainministeriön virkamiesnäkemys ensi vaalikauden talouspolitiikan linjasta perustuu seuraaviin lähtökohtiin ja arvioihin: Tarvitaan laaja-alainen ohjelma vientiin perustuvan kasvun elvyttämiseksi 1. Suomen talouden ongelmat ovat niin syviä ja moniulotteisia, että ne voidaan ratkaista vain laaja-alaisella, monivuotisella uudistusohjelmalla. Nopeasti vaikuttavia, yksinkertaisia ratkaisuja ei ole näköpiirissä. Talouspolitiikan keskeinen tavoite ja samalla väline on koota toimintalinjat yhteen tavalla, missä eri toimet vahvistavat toisiaan ja muodostavat myönteisen itseään vahvistavan kierteen. 31 Näytä lisää
Kuntatalouden makroohjauksen kehittäminen 6/2014 Taloudelliset ja talouspoliittiset katsaukset Kuntatalouden makro-ohjauksen kehittäminen Valtiovarainministeriön julkaisuja 6/2014 Taloudelliset ja talouspoliittiset Lisätiedot Eurooppa 2020 -strategia
Eurooppa 2020 -strategia Suomen kansallinen ohjelma kevät 2014 16a/2014 Taloudelliset ja talouspoliittiset katsaukset Eurooppa 2020 -strategia Suomen kansallinen ohjelma, kevät 2014 Valtiovarainministeriön Lisätiedot Kohti julkisen talouden kokonaisohjausta
Kohti julkisen talouden kokonaisohjausta 2/2015 Taloudelliset ja talouspoliittiset katsaukset Kohti julkisen talouden kokonaisohjausta julkisen talouden suunnitelman ja kuntatalousohjelman kehittäminen Lisätiedot Eurooppa 2020 -strategia
Eurooppa 2020 -strategia Suomen kansallinen ohjelma kevät 2013 10a/2013 Taloudelliset ja talouspoliittiset katsaukset Europa 2020 -strategia Suomen kansallinen ohjelma, Kevät 2013 Valtiovarainministeriön Lisätiedot Julkisen talouden valinnat 2010- luvulle 20
Julkisen talouden valinnat 2010- luvulle 20 mrd. euroa 65 60 55 50 45 40 35 30 25 Valtion menot Valtion tulot 1990 1995 2000 2005 2010** 2015** 49/2010 Taloudelliset ja talouspoliittiset katsaukset Julkisen Lisätiedot Eurooppa 2020 -strategia Suomen kansallinen ohjelma kevät 2015
Eurooppa 2020 -strategia Suomen kansallinen ohjelma kevät 2015 Valtiovarainministeriön julkaisu 12a/2015 Talousnäkymät Eurooppa 2020 -strategia Suomen kansallinen ohjelma kevät 2015 Valtiovarainministeriön Lisätiedot Suomen vakausohjelma. Taloudelliset ja talouspoliittiset katsaukset
Suomen vakausohjelma 2013 9a/2013 Taloudelliset ja talouspoliittiset katsaukset Suomen vakausohjelma 2013 Valtiovarainministeriön julkaisuja 9a/2013 Taloudelliset ja talouspoliittiset katsaukset 441 729 Lisätiedot Eurooppa 2020 -strategia
Eurooppa 2020 -strategia Suomen kansallinen ohjelma kevät 2012 16a/2012 Taloudelliset ja talouspoliittiset katsaukset Eurooppa 2020 strategia Suomen kansallinen ohjelma kevät 2012 Valtiovarainministeriön Lisätiedot Kuntatalousohjelma 2016 2019. Valtiovarainministeriön julkaisu 16a/2015. Kunta-asiat
Kuntatalousohjelma 2016 2019 Valtiovarainministeriön julkaisu 16a/2015 Kunta-asiat Kuntatalousohjelma 2016 2019 Valtiovarainministeriön julkaisu 16a/2015 Kunta-asiat 441 729 Painotuote VALTIOVARAINMINISTERIÖ Lisätiedot Vakaa ja tehokas Suomi yhdentyvässä Euroopassa
Vakaa ja tehokas Suomi yhdentyvässä Euroopassa Valtiovarainministeriön tulevaisuuskatsaus 2014 Valtiovarainministeriö Sisällys Tiivistelmä...3 Sammanfattning...4 1 Toimintaympäristö: Talouspolitiikan raamit Lisätiedot Kuntia, kuntayhtymiä ja muita palvelujen järjestäjiä koskevat valtakunnalliset tuottavuustavoitteet
Kuntia, kuntayhtymiä ja muita palvelujen järjestäjiä koskevat valtakunnalliset tuottavuustavoitteet 26/2011 Kunnat Kuntia, kuntayhtymiä ja muita palvelujen järjestäjiä koskevat valtakunnalliset tuottavuustavoitteet Lisätiedot VALTIOVARAINMINISTERIÖ LISSABONIN STRATEGIA - SUOMEN KANSALLINEN TOIMENPIDE- OHJELMA 2005-2008. 3a/2005
VALTIOVARAINMINISTERIÖ LISSABONIN STRATEGIA - SUOMEN KANSALLINEN TOIMENPIDE- OHJELMA 2005-2008 3a/2005 TALOUDELLISET JA TALOUS- POLIITTISET KATSAUKSET LISSABONIN STRATEGIA KASVUN JA TYÖLLISYYDEN PARANTAMISEKSI Lisätiedot KOKOOMUKSEN EDUSKUNTARYHMÄN VASTAUKSET HALLITUSNEUVOTTELUJEN TUNNUSTELUVAIHEEN VETÄJÄN JUHA SIPILÄN 28.4.2015 EDUSKUNTARYHMILLE ESITTÄMIIN KYSYMYKSIIN
1 30.4.2015 KOKOOMUKSEN EDUSKUNTARYHMÄN VASTAUKSET HALLITUSNEUVOTTELUJEN TUNNUSTELUVAIHEEN VETÄJÄN JUHA SIPILÄN 28.4.2015 EDUSKUNTARYHMILLE ESITTÄMIIN KYSYMYKSIIN 1. Mitkä ovat mielestänne Suomi vuonna Lisätiedot Taloudellinen katsaus
Taloudellinen katsaus Kevät 2011 Talouden kehitys ja finanssipolitiikan linja 2011-2015 15a/2011 Taloudelliset ja talouspoliittiset katsaukset Taloudellinen katsaus Talouden kehitys ja finanssipolitiikan Lisätiedot Taloudellinen katsaus Kevät 2015
Taloudellinen katsaus Kevät 215 Valtiovarainministeriön julkaisu 17a/215 Talousnäkymät Taloudellinen katsaus Kevät 215 Valtiovarainministeriön julkaisu 17a/215 Talousnäkymät 441 729 Painotuote VALTIOVARAINMINISTERIÖ Lisätiedot Suomen tilannekuva hallitusohjelmaneuvotteluiden tueksi keväällä 2015
Suomen tilannekuva hallitusohjelmaneuvotteluiden tueksi keväällä 2015 Kuva: Annika Varjonen, Visual Impact Ltd Ministeriöiden kansliapäälliköt 16.3.2015 Sisällys Saatteeksi... 5 1 Ulko- ja turvallisuuspolitiikka... Lisätiedot Lissabonin strategia kasvun ja työllisyyden parantamiseksi
Lissabonin strategia kasvun ja työllisyyden parantamiseksi 2008-2010 Suomen kansallinen toimenpideohjelma 36a/2008 Taloudelliset ja talouspoliittiset katsaukset Lissabonin strategia kasvun ja työllisyyden Lisätiedot JULKISEN TALOUDEN SUUNNITELMA VUOSILLE 2016 2019
JULKISEN TALOUDEN SUUNNITELMA VUOSILLE 2016 2019 SISÄLLYSLUETTELO 1. Talouden haasteet ja talouspolitiikan linja......................... 5 2. Julkisen talouden suunnitelma.................................. Lisätiedot virastoselvitys -hanke (VIRSU) 4/2015 Aluehallinnon selvitysryhmän raportti Valtiovarainministeriön julkaisuja
Keskusja aluehallinnon virastoselvitys -hanke (VIRSU) Aluehallinnon selvitysryhmän raportti 4/2015 Valtiovarainministeriön julkaisuja Keskus- ja aluehallinnon virastoselvitys -hanke (VIRSU) Aluehallinnon Lisätiedot Eduskuntaryhmien vastaukset hallitusneuvottelujen tunnusteluvaiheen vetäjän Juha Sipilän kysymyksiin
Lapsiasianeuvottelukunnan kokous 20.5.2015, liite 2 Eduskuntaryhmien vastaukset hallitusneuvottelujen tunnusteluvaiheen vetäjän Juha Sipilän kysymyksiin Linkit Keskusta: http://www.keskusta.fi/suomeksi/politiikka/vastaukset-15-kysymykseen Lisätiedot Pääomamarkkinat. ja kasvu 10/2012. Rahoitusmarkkinat
Pääomamarkkinat ja kasvu 10/2012 Rahoitusmarkkinat Pääomamarkkinat ja kasvu Valtiovarainministeriön julkaisuja 10/2012 Rahoitusmarkkinat VALTIOVARAINMINISTERIÖ PL 28 (Snellmaninkatu 1 A) 00023 VALTIONEUVOSTO Lisätiedot Suomi 2020 Tuumasta toimeen Kasvutyöryhmän loppuraportti
Suomi 2020 Tuumasta toimeen Kasvutyöryhmän loppuraportti Valtioneuvoston kanslian julkaisusarja 11/2010 Suomi 2020 Tuumasta toimeen Kasvutyöryhmän loppuraportti Valtioneuvoston kanslian julkaisusarja Lisätiedot Lehdistötiedote Julkaisuvapaa 8.1.2014 klo 10.00
Lehdistötiedote Julkaisuvapaa 8.1.2014 klo 10.00 ETLAlta eväitä uudelle hallitukselle: Talouspolitiikan päätavoitteiksi julkisen velan kasvun taittaminen sekä tuottavuuskasvun ja kilpailukyvyn vahvistaminen Lisätiedot Vuoden 2015 alustava talousarviosuunnitelma
Vuoden 2015 alustava talousarviosuunnitelma Korjattu teknisiä virheitä, 7.11.2014 26a/2014 Taloudelliset ja talouspoliittiset katsaukset Vuoden 2015 alustava talousarviosuunnitelma Valtiovarainministeriön Lisätiedot Verotuksen kehittämistyöryhmän. loppuraportti 51/2010. Verotus
Verotuksen kehittämistyöryhmän loppuraportti 51/2010 Verotus Verotuksen kehittämistyöryhmän loppuraportti Valtiovarainministeriön julkaisuja 51/2010 Verotus VALTIOVARAINMINISTERIÖ PL 28 (Snellmaninkatu Lisätiedot Kasvuyritysten toimintaedellytysten parantaminen ja rahoituksen tehostaminen
Kasvuyritysten toimintaedellytysten parantaminen ja rahoituksen tehostaminen 8/2009 Rahoitusmarkkinat Kasvuyritysten toimintaedellytysten parantaminen ja rahoituksen tehostaminen Valtiovarainministeriön Lisätiedot VALTIOVARAINMINISTERIÖ YKSITYISEN PALVELUTUOTANNON ROOLI JULKISESSA PALVELUTUOTANNOSSA 6/2005 T Y Ö R Y H M Ä - M U I S T I O I TA
VALTIOVARAINMINISTERIÖ YKSITYISEN PALVELUTUOTANNON ROOLI JULKISESSA PALVELUTUOTANNOSSA 6/2005 T Y Ö R Y H M Ä - M U I S T I O I TA YKSITYISEN PALVELUTUOTANNON ROOLI JULKISESSA PALVELUTUOTANNOSSA 6/2005 Lisätiedot Sosiaali- ja terveysministeriön selvityksiä 2006:53. Kansallinen raportti sosiaalisen suojelun ja sosiaalisen yhteenkuuluvuuden strategioista
Sosiaali- ja terveysministeriön selvityksiä 2006:53 Kansallinen raportti sosiaalisen suojelun ja sosiaalisen yhteenkuuluvuuden strategioista SOSIAALI- JA TERVEYSMINISTERIÖ Helsinki 2006 Kaikille mahdollisuus Lisätiedot Valtion taloushallinnon. strategia 2020 7/2014. Työryhmän muistio. Budjetti
Valtion taloushallinnon strategia 2020 Työryhmän muistio 7/2014 Budjetti Valtion taloushallinnon strategia 2020 Työryhmän muistio Valtiovarainministeriön julkaisuja 7/2014 Budjetti 441 729 Painotuote Lisätiedot Toimintakäsikirja. Valtion- ja kansantalouden riskianalyysi
Toimintakäsikirja Valtion- ja kansantalouden riskianalyysi Toimintakäsikirja Valtion- ja kansantalouden riskianalyysi Helsinki 2015 Valtiontalouden tarkastusviraston Valtion- ja kansantalouden riskianalyysi Lisätiedot 2016 © DocPlayer.fi Yksityisyyskäytäntö | Palveluehdot | Palaute